“Містар International БДУ”, цi як прайшла Misterыя на журфаку (+ чароўная музыка) — Унiверсiтэт\n19 сакавіка ў актавай зале Інстытута журналістыкі пачаўся, дасягнуў свайго апафеозу і паспяхова завяршыўся конкурс “Містар International БДУ”. Само па сабе мерапрыемства можна ахарактарызаваць як неверагодна стыльны фармат міжнацыянальных і міжкультурных зносін. У зале было даволі шмат нашых усходніх і паўднёвых сяброў. І яны зусім не адрозніваюцца ад нас. Так жа апантана пляскаюць у ладкі, падтрымліваюць канкурсантаў, фатаграфуюцца з дапамогай, даруй божа, палкі для сэлфі. Дык што сабрала тут нас усіх? Конкурс, вядома! Такім чынам, па парадку. Пасля прадстаўлення нам удзельнікаў, сяброў журы і яшчэ нейкіх людзей, нашы ашамляльныя дзяўчаты-вядучыя Оля Шыбека і Лера Казлова, крыху адцяніўшы Алега Шчуцкага, які “неверагодна хораша прамаўляў назву конкурсу”, правялі караткія інтэрв’ю з удзельнікамі, чамусьці назваўшы гэта віктарынай. Пытанні былі не складанымі, аднак многія ўдзельнікі спрабавалі, у меру валодання рускай мовай, звесці гаворку да прыгажосці беларускіх дзяўчат. Цалкам іх падтрымліваю. Дзяўчаты ў нас – што трэба. Увесь конкурс наша вока і слых цешылі і выступы самадзейнасці. Некаторыя нумары злёгку прыгняталі дэцыбеламі, некаторыя дзівілі пластыкай і вакальным майстэрствам. Некаторыя выклікалі пытанні. Напрыклад, сяму-таму з гледачоў было не ясна, адкуль у БДУ дзіцячы танцавальны ансамбль. Апынулася, што пры БДУ існуе калектыў “Літарынка”, у якім займаюцца дзеці супрацоўнікаў і выкладчыкаў. Такім чынам, пакровы сарваны, пераходзім да самага цікавага. А менавіта – да творчых нумароў. Пачын паклаў будучы “Містар Стыль” – Ян Цзячэн (КНР). Пачалася песня не зусім у ноты. Але потым хлопец сабраўся, выраўняўся і проста агаломшыў залу магутным вакалам. Да таго трэба дадаць, што хлопец вялікай камплекцыяй і хвацкім запалам пахіснуў стэрэатыпы пра азіятаў, у каго яны, вядома, былі. Наступным нумарам выйшаў дашчэнту пазітыўны нігерыец Істыфанус Ішаку Іджай. З самага пачатку конкурсу было ясна, што “Містар Усмешка” – гэта ён, і толькі ён. Істыфанус з сябрамі паказаў нам, як трэба адрывацца пад музыку. Кожны з чатырох танцораў рашуча таптаў нашы закаснелыя шаблоны, якія запэўнівалі, што пад музыку трэба рухацца ў такт, сінхронна ці штосьці падобнае. Наступным быў добразычлівы кітайскі хлопец Цянь Іцюнь, які прадставіўся нам як Юра. Напэўна, яму такім прыёмам удаецца сысці за свайго ў любой кампаніі. Юра выйшаў на сцэну і стаў выконваць лірычную песню на рускай мове. А потым раздумаў і даспяваў на англійскай. А не, ізноў раздумаў… Але спяваў, трэба сказаць, годна. Наступны нумар прадстаўлены будучым пераможцам конкурсу, Бекзатам Дастанавым (Казахстан). Загадкава выскачыў ён на сцэну ў суправаджэнні яшчэ больш загадкавага напарніка ў каптуры, ён загадкавым чынам прымусіў пульсаваць ад захаплення ўсю залу, здзейсніўшы сапраўдны прарыў у сферы клубнага танца. Мухамад Шарыпаў з Таджыкістана, мініяцюрны, але нясхільны, будучы “Містар Мужнасць”, выканаў пад гітару сумную лірычную песню, прысвяціўшы яе маме. І дзяўчатам у зале, вядома. А вось група падтрымкі паводзіла сябе не так лірычна, зрываючыся з месца, носячыся па зале і падтрымліваючы выканаўца дружным гудам. Скончыўся выступ абсалютна нечакана. На сцэну выскачыла дзяўчына і ў гарачым парыве танга літаральна звалакла Мухамада за кулісы. Поспехаў, сябар. Чартыеў Мердан (Туркменістан), які атрымаў прыз глядацкіх сімпатый, у сваім нумары як бы адступіў на другі план, акампануючы на сінтэзатары дзяўчыне, якая выконвала папулярныя кампазіцыі. На жаль, апаратура падводзіла. Але пара не здавалася і праспявала-сыграла нам усё, што планавала. Хоць за гэты конкурс прыз, зразумела, варта было б аддаць дзяўчыне. Нумар Нізара Харфуша (Сірыя), у будучыні “Містара Рамантычнасць”, стартаваў з пантамімы, падчас якой Нізар і яго каманда высвятлялі, што менавіта яны хочуць нам выканаць. Спыніліся на жаночым вакале пад дзве гітары. І зноў канкурсант усклаў асноўную нагрузку на далікатныя дзявоцкія плечы. Каму прызы-та даваць, а, хлопцы? І завяршыў конкурс Тахірджон Аліеў з Таджыкістана. Хлопец, відавочна натхнёны сценамі, у якіх праходзіў конкурс, пранікліва прачытаў верш А. С. Пушкіна “Прызнанне”, шматзначна паглядаючы на кагосьці ў зале. Класік прынёс Тахірджону тытул “Віцэ-містар”. Конкурс завяршыўся, журы абвясціла вынікі, і дружны натоўп розных па колеры скуры, але абсалютна аднолькава гарачых і мэтанакіраваных студэнтаў пацёк на вуліцу. Не было тых, хто перамог і хто прайграў. Кожны з удзельнікаў атрымаў сваю долю славы, прызнання і нясмелых дзявоцкіх поглядаў. Мікалай ІЗАІТКА\n+ камплiмент ад жаночай паловы рэдакцыi : AIR. Sexy Boy\nНаступны Спартыўныя дасягненнi выхаванцаў БДУ\nРанейшы Дыяген: “Філасофія і медыцына зрабілі чалавека самым разумным з жывёл, варажба і астралогія – самым безразважным, забабоны і дэспатызм – самым няшчасным”


Падатковая інспекцыя паведамляе пра новы сэрвіс для ўладальнікаў аўто – RH.by\n4 чэрвеня 2021 г.\nПадатковая інспекцыя паведамляе, што ў электронным асабістым кабінеце з’явіўся новы электронны сэрвіс «Звесткі аб транспартных сродках».\nУ ім утрымліваецца інфармацыя пра марку, мадэль, тып, год выпуску, рэгістрацыйны знак, дату пастаноўкі на ўлік у ДАІ МУС, дату зняцця з уліку ў ДАІ МУС транспартных сродкаў, зарэгістраваных за грамадзянінам. Пры гэтым звесткі адлюстраваныя ў дачыненні да транспартных сродкаў, выпушчаных пачынаючы ад 1992 года і зарэгістраваных за фiзiчнай асобай у ДАІ МУС па стане на 1 студзеня.\nКалі плацельшчык заўважыў у сваім асабістым кабінеце неадпаведнасць або адсутнасць звестак пра транспартныя сродкі, то для ўдакладнення інфармацыі неабходна звяртацца ў рэгістрацыйнае падраздзяленне ДАІ МУС.\nУвайсці ў асабісты кабінет можна з дапамогай індывідуальнага логіна і пароля, якія прысвойваюць падатковыя органы. За рэгістрацыяй у асабісты кабінет можна звярнуцца ў любую бліжэйшую падатковую інспекцыю незалежна ад месца пражывання або рэгістрацыі ў якасці плацельшчыка. З сабой трэба мець толькі пашпарт.\nПапярэдні артыкулСмаргонца асудзілі на пяць год дамашняй «хіміі» за захоўванне амаль 400 грамаў пораху\nНаступны артыкулЛітва плануе ўзмацніць ахову мяжы з Беларуссю вайскоўцамі і памежнікамі Еўрасаюза


Мікіта Іванавіч Корзун — Вікіпедыя\nМікіта Корзун (нар. 6 сакавіка 1995, Мінск) — беларускі футбаліст, паўабаронца партугальскага клуба «Вілафранкенсі» (у арэндзе з «Дынама» з Кіева) і нацыянальнай зборнай Беларусі.\nПоўнае імя Мікіта Іванавіч Корзун\nНарадзіўся 6 сакавіка 1995(1995-03-06) (25 гадоў)\n2011 — 2015 Дынама (Мінск) 47 (0)\n2016 — Дынама (Кіеў) 20 (0)\n2018 → Дынама (Мінск) 12 (1)\n2019 → Аль-Фатэх (Эль-Хаса) 11 (0)\n2019 — → Вілафранкенсі (Віла-Франка-ды-Шыра) 10 (0)\n2011 — 2012 Беларусь (да 17) 5 (0)\n2012 — 2013 Беларусь (да 19) 5 (0)\n2013 — 2016 Беларусь (да 21) 14 (1)\n2016 — Беларусь 16 (0)\nУ Вікіпедыі ёсць артыкулы пра іншых асоб з прозвішчам Корзун.\nВыхаванец мінскага «Дынама», з 2011 года выступаў за дубль. У асноўнай камандзе дэбютаваў 26 верасня 2012 года ў матчы 1/8 Кубка Беларусі супраць пінскай «Хвалі», калі правёў на полі ўсе 90 хвілін. Дэбют у чэмпіянаце адбыўся 17 лістапада 2012 года ў матчы супраць «Тарпеда-БелАЗ», калі Мікіта ўжо ў кампенсаваны час замяніў Станіслава Драгуна.\nУ сезоне 2013 стаў трывала з’яўляцца ў асноўным складзе дынамаўцаў, пры гэтым нярэдка выхадзіў у стартавым складзе. Па выніках сезона 2013 быў прызнаны найлепшым у намінацыі «Футбольная надзея Беларусі».\nСезон 2014 распачынаў у аснове «Дынама», але ў красавіку 2014 года атрымаў траўму, з-за якой прапусціў амаль увесь сезон. Вярнуўся на поле ў кастрычніку 2014 года, але неўзабаве атрымаў паўторную траўму і ўжо не з’яўляўся ў складзе да канца чэмпіянату. Сезон 2015 распачаў на лаўцы запасных, але хутка замацаваўся ў стартавым складзе мінчан на пазіцыі апорнага паўабаронцы, стаў адным з асноўных ігракоў каманды.\nУ лістападзе 2015 года цікавасць да Корзуна стаў праяўляць данецкі «Шахцёр». Пазней Мікіта быў запрошаны ў іншы ўкраінскі клуб — «Дынама» з Кіева. 1 лютага 2016 года было афіцыйна абвешчана аб падпісанні кантракта. У сезоне 2015/16 выйшаў на поле толькі ў апошнім матчы сезона, а ў другой палове 2016 года стаў часцей з’яўляцца ў складзе. У пачатку 2017 года зноў страціў месца ў аснове, выступаў за моладзевы склад.\nУ першай палове сезона 2017/18 зноў стаў трапляць у склад, аднак у 2018 годзе перастаў з’яўляцца на полі. Па заканчэнні сезона «Дынама» выставіла Корзуна на трансфер, і ў ліпені 2018 года паўабаронца на правах арэнды вярнуўся ў мінскае «Дынама». Замацаваўся ў стартавым складзе каманды, з лістапада 2018 года не гуляў з-за траўмы.\nПа заканчэнні сезона ў снежні 2018 года вярнуўся ў Кіеў, аднак у студзені 2019 года не трапіў у склад каманды на замежны збор і неўзабаве быў аддадзены ў арэнду саудаўскаму клубу «Аль-Фатэх». У жніўні 2019 года пакінуў «Аль-Фатэх» і на правах арэнды далучыўся да клуба «Вілафранкенсі» з другога дывізіёна Партугаліі.\nВыступаў за юнацкія зборныя да 17 і 19 гадоў. 19 лістапада 2013 года дэбютаваў за моладзевую зборную Беларусі ў адборачным матчы чэмпіянату Еўропы супраць Арменіі.\nУ маі 2016 года са складу моладзевай быў у надзвычайным парадку выкліканы ў нацыянальную зборную Беларусі ў сувязі з траўмамі іншых ігракоў. Дэбютаваў за нацыянальную каманду 27 мая 2016 года ў таварыскім матчы супраць Паўночнай Ірландыі (0:3), выйшаўшы ў стартавым складзе.\nЧэмпіён Украіны: 2016\nСрэбраны прызёр чэмпіянату Украіны (2): 2017, 2018\nУладальнік Суперкубка Украіны: 2016\nБронзавы прызёр чэмпіянату Беларусі (3): 2012, 2013, 2018\n2011 дубль Дынама Мінск\n2012 Д1 Дынама Мінск\n2013 Д1 Дынама Мінск\n2014 Д1 Дынама Мінск\n2015 Д1 Дынама Мінск\n2015/16 (2) Д1 Дынама Кіеў\n2016/17 Д1 Дынама Кіеў\n2017/18 Д1 Дынама Кіеў\n2018 (2) Д1 Дынама Мінск\n2018/19 (2) Д1 Аль-Фатэх\n↑ Nikita Korzun // Transfermarkt — 2000. Праверана 9 кастрычніка 2017.\n↑ Никита Корзун признан лучшим в номинации «Футбольная надежда Беларуси»\n↑ Донецкий «Шахтёр» готов заключить контракт с Никитой Корзуном без просмотра\n↑ Киевское «Динамо» объявило о подписании контракта с Никитой Корзуном\n↑ Минское "Динамо" арендовало Никиту Корзуна\n↑ Никита Корзун стал игроком клуба "Аль-Фатех"\n↑ Футбол. Никита Корзун разорвал контракт с "Аль-Фатехом" из Саудовской Аравии\n↑ Никита Корзун перешел в португальский "Вилафранкенше"\n↑ Никита Корзун вызван в национальную сборную Беларуси\nУзята з "https://be.wikipedia.org/w/index.php?title=Мікіта_Іванавіч_Корзун&oldid=3560494"\nАпошнія змены 27 лютага 2020 а 00:10\nАпошняе змяненне старонкі адбылося 00:10, 27 лютага 2020.


Ілья Васілевіч Рашчэня — Вікіпедыя\nІлья Васілевіч Рашчэня\n(Пасля перасылкі з Ілья Рашчэня)\nІлья Рашчэня (нар. 27 мая 1997, Мінск) — беларускі футбаліст, абаронца расійскага клуба «Валгар» з Астрахані.\n27 мая 1997(1997-05-27) (25 гадоў)\n2014—2019 Энергетык-БДУ (Мінск) 101 (1)\n2019 → Інкамспорт (Ялта) 9 (0)\n2019 → Смалявічы 11 (1)\n2020 Смалявічы 11 (0)\n2020—2021 Слуцк 20 (0)\n2021— Валгар (Астрахань)\nВыхаванец мінскай «Зоркі-БДУ», з 2014 года пачаў выступаць за каманду ў Першай лізе, з цягам часу замацаваўся ў аснове. Па выніках сезона 2018 дапамог камандзе выйсці ў Вышэйшую лігу. Сам, аднак, быў выведзены з асноўнага складу і падтрымліваў форму з дублем, а ў сакавіку 2019 года быў аддадзены ў арэнду ў крымскі клуб «Інкамспорт», які ўзначальваў беларускі спецыяліст Юрый Свіркоў. У маі 2019 года пасля звальнення Свіркова пакінуў каманду ўслед за ім.\nУ ліпені 2019 года быў аддадзены ў арэнду ў «Смалявічы». Замацаваўся ў стартавым складзе каманды і дапамог ёй выйсці ў Вышэйшую лігу. У студзені 2020 года падпісаў паўнавартасны кантракт са «Смалявічамі». У верасні 2020 года па пагадненні бакоў пакінуў клуб і неўзабаве далучыўся да «Слуцка». У «Слуцку» стаў трымалым іграком асновы.\nУ ліпені 2021 года па пагадненні бакоў пакінуў слуцкі клуб і неўзабаве далучыўся да астраханскага «Валгара».\nУ кастрычніку 2013 года быў у складзе юнацкай зборнай Беларусі (да 17 гадоў) на кваліфікацыйным раўндзе чэмпіянату Еўропы, аднак на поле не выхадзіў. У кастрычніку 2015 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.\n11 лістапада 2016 года правёў свой адзіны матч за моладзевую зборную Беларусі, калі выйшаў у стартавым складзе ў таварыскім матчы супраць Украіны, але ўжо на 9-й хвіліне быў заменены.\n2018/19 (2) Д1 Інкамспорт\n2020 (2) Д1 Слуцк\n2021 (1) Д1 Слуцк\n↑ Ilia Rashchenya // Transfermarkt — 2000.\n↑ "Энергетик-БГУ" отдал трех игроков в аренду\n↑ "Энергетик-БГУ" отдал Ращеню в аренду "Смолевичам"\n↑ Илья Ращеня подписал соглашение со "Смолевичами"\n↑ Илья Ращеня покинул "Смолевичи"\n↑ Русак и Ращеня стали игроками "Слуцка"\n↑ "Слуцк" расстался с Ращеней\n↑ Илья Ращеня подписал контракт с российским "Волгарем"\nУзята з "https://be.wikipedia.org/w/index.php?title=Ілья_Васілевіч_Рашчэня&oldid=3877250"\nАпошнія змены 10 ліпеня 2021 а 23:32\nАпошняе змяненне старонкі адбылося 23:32, 10 ліпеня 2021.


Лукашэнка не паляціць на саміт «Усходняга партнёрства» у Брусэль\nЛукашэнка не паляціць на саміт Усходняга партнёрства у Брусэль\nДэлегацыю Беларусі на саміце «Усходняга партнёрства» ў Бруселі 24 лістапада ўзначаліць міністр замежных справаў Уладзімір Макей. Пра гэта заявіў намеснік начальніка ўпраўлення інфармацыі МЗС Беларусі Андрэй Шупляк.\nПа словах Шупляка, афіцыйны Мінск з удзячнасцю ўспрыняў «запрашэнне наведаць саміт на ўзроўні кіраўніка дзяржавы, што адлюстроўвае прагрэс у адносінах Беларусі з ЕЗ». Аднак дэлегацыю Беларусі на саміце ў Брусэлі ўзначаліць ўсё-ткі міністр замежных справаў Уладзімір Макей. З чым звязанае такое рашэнне – не тлумачыцца.\nПрадстаўнік МЗС паведаміў, што «ў парадку дня беларуска-еўрапейскіх стасункаў мусяць з’явіцца перамовы, вядучыя да заключэння базавага пагаднення аб партнёрстве і супрацы».\nСаміт «Усходняга партнёрства» пройдзе 24 лістапада ў Бруселі. Аляксандр Лукашэнка ўпершыню атрымаў персанальнае запрашэнне прыехаць у Брусель.\nШэраг апазіцыйных палітыкаў Беларусі заяўлялі, што Лукашэнку нельга запрашаць на саміт, бо гэта азначаць легалізацыю ягонай палітыкі і ягонага палітычнага рэжыму.\nТэгі:&nbspАляксандр Лукашэнка, Беларусь-ЕЗ, саміт, саміт Усходняга партнёрства, Уладзімір Макей, Усходняе партнёрства


Закон аб хатнім гвалце будзе прыняты?\nРазмова Закон аб хатнім гвалце будзе прыняты?\n\n\nЦі можа мець плён змаганне з гендарнымі стэрэатыпамі пры дапамозе мастацтва? Чаму закон аб хатнім гвалце прымуць нягледзячы ні на што?\nПра гэтае ды іншае – у «Размове» з Віталём Цыганковым і стваральнікам «Global Shapers Minsk Hub» Дзянісам Кольгам. Пры падтрыманні Сусветнага эканамічнага форуму ў Беларусі будзе ажыццяўляцца праект «Мы бачым роўнымі», які накіраваны на барацьбу з гендарнымі стэрэатыпамі. Нашая краіна стала адзінай у Еўропе пляцоўкай, дзе з дапамогай мастацтва і медыяў будуць змагацца з няроўнасцю. Паводле госця праграмы, гэтая ініцыятыва прывядзе да істотных зменаў у беларускім грамадстве.\n«Упэўнены, што гэты закон у любым выпадку будзе прыняты. Праз некаторы час, з дапрацоўкамі. Беларусь рухаецца ў межах агульнасусветных тэндэнцыяў. Такога кшталту законы ёсць у іншых еўрапейскіх краінах. Нават сярод органаў улады адчуваецца значнасць гэтага законапраекту. Так што калі не атрымалася цяпер, атрымаецца іншым разам, праз некаторы час», – мяркуе Дзяніс Кольга.\nГосць «Размовы» таксама заўважыў, што нягледзячы на пэўныя «вонкавыя абставіны», якія перашкодзілі прыняццю закону, час дасць магчымасць дапрацаваць законапраект і прыняць яго ў палепшаным выглядзе.\nТэгі: Global Shapers Minsk Hub, Беларусь, Віталь Цыганкоў, гвалт, гендарная роўнасць, грамадства, Дзяніс Кольга, Еўропа, законы, мастацтва, Сусветны эканамічны форум


Здарэнне ў Гарадку: не паведаміў пра пакінутае партмане, а забраў, то стаў злачынцам. Але ці зловяць?\nГарадоцкі аддзел Следчага камітэта распавёў пра гісторыю з пакінутым на лаве партманэ, якая прывяла да ўзнікнення крымінальнай справы. І толькі...\nАдзін нядбайны навучэнец пакінуў без нагляду на лаве ў цэнтры горада партманэ, якога потым не знайшоў, калі ўспомніў. У партманэ былі і пра студэнцкае, і вадзіцельскае пасведчанні, і грашовыя сродкі, якія зніклі.\n«Гарадоцкі веснік» піша, што неўстаноўлены твар, які выявіў пакінуты без нагляду на лаве ў цэнтры горада партманэ, і вырашыў пакінуць знаходку сабе, будзе прыцягнуты да крымінальнай адказнасці паводле ч.1 арт.205 Крымінальнага кодэкса Рэспублікі Беларусь — крадзеж.\nШкода, прычыненая пацярпеламу, склала больш за 600 руб.\nСледчыя нагадваюць, што «нічыёй, не значыць, маё»: убачыўшы забытую кімсьці рэч, свядомы грамадзянін павінен звярнуцца ў РАУС і паведаміць пра гэта, а не лічыць знаходку сваёй уласнасцю. Уладальнікам маёмасці неабходна быць пільнымі і прымаць належныя меры па яе захаванасці. Інакш лёгка застацца, як кажуць, у разбітага карыта.


Наша слова, 51 (1514) 2020 - Беларуская Інтэрнэт-Бібліятэка Kamunikat.org\nДата выхаду: 2020-12-23\nКсёндз Уладзіслаў Завальнюк ухваліў учынак беларускіх скаўтаў, якія зноў даставілі Бэтлеемскі агонь у Менск і іншыя гарады Беларусі. Нягледзячы на эпідэмію і закрытыя межы, скаўты не апусцілі рукі. Дапамаглі ім супрацоўнікі Гарадзенскага Польскага Кансулята і даставілі агонь праз мяжу дыпламатычным транспартам. Вернікі панеслі агеньчык у свае дамы, каб падзяліцца святлом і сагрэць родных і сяброў! Тры дні на перадсвяточных рэкалекцыях у менскім Чырвоным касцёле прамаўляў ксёндз Петр Антоні Бялевіч, каб падзяліцца верай і надзеяй. "Не бойся, Захарыя! Не бойся, Юзаф! Не бойся, Марыя", - цытаваў святар словы з Новага Запавету. "Не бойцеся і вы, дарагія людзі!" Год таму ў такі ж перыяд ён збіраў ахвяраванні на пабудову касцёла ў Менску на вул. Някрасава. У той час быў толькі выкапаны катлаван, а зараз ужо новы касцёл быў накрыты дахам. Многія раілі святару ў цяжкі год спыніць будоўлю, але ён не спыніў, і працягвае ставіць святыню. Акрамя будаўніцтва храма, кс. Пётр Антоні Бялевіч вырашыў выдаць штодзённа беларускай мове, прысвечаны св. Юзафу, апякуну сям'і. Добра ілюстраваны штодзённік з урыўкамі з Евангелля на кожнны дзень і літаніяй св. Юзафу выйшаў з друкарні і зараз прапануецца ў якасці каляднага падарунка.\nДа 100-годдзя беларускага гісторыка, публіцыста, пісьменніка і паэта Міколы Іванавіча Ермаловіча ў Нацыянальнай бібліятэцы Беларусі прапануецца чытачам кніжная выстава, якая змяшчае публікацыі ў часопісах, брашурах і зборніках, прысвечаныя вядомаму гісторыку, прыхільніку новай беларускай рамантычнай плыні гісторыяграфіі. На выставе прадстаўлены кнігі Міколы Ермаловіча "Старажытная Беларусь", "Па слядах аднаго міфа". "Яшчэ ў далёкія 197... Болей »


Культура - Тэндэнцыя і “знак якасці”\nЗ тамтэйшай групай “Пошук” абышлі добрую частку Беларусі ў турыстычных паходах, з біт-ансамблем “Рэзананс” зрэдку выступалі на маладзёжных канцэртах і танцах. Асаблівым для мяне сталася сяброўства з Васілём Сумаравым і ягонай студыяй выяўленчага мастацтва…\nУладзімір Іванавіч Стэльмашонак у прыватнай размове са мной скардзіўся, што модуль “завіс на фасадзе”, а геаметрыя кампазіцыі парушылася… Можа, гэта не мая эстэтыка, можа, неяк у студэнтстве іранічна ў сілу ідэалогіі, што панавала тады, прымаў гэты твор. Але Стэльмашонку адказваў так: “Уладзімір Іванавіч, я столькі гадоў сустракаў узыход сонца на тле вашай працы, што мне абавязкова было наканавана скончыць манументальнае аддзяленне БДТМІ і зрабіць дыплом прыблізна ў той тэхніцы, якую вы выкарыстоўвалі ў экстэр’еры Палаца камвольшчыкаў…”\n…Надышло новае стагоддзе. А якія новыя і значныя дасягненні ў манументальнам мастацтве мы прыдбалі? Чым можам ганарыцца не толькі на былой савецкай (а манументальную школу БССР паважалі), а зараз на еўрапейскай прасторы? Шкадую я ці не шкадую пра мастацкія творы, выкананыя народнымі мастакамі Беларусі Уладзімірам Стэльмашонкам і Гаўрылам Вашчанкам, якія знішчылі сёлета пры рамонце Палаца культуры? Прынамсі, для мяне гэтае пытанне ўласнага характару і сапраўднага болю. Як можна знішчаць твор без абмеркаванняў спецыялістаў і грамадскасці?\n“У нашай сталіцы […] на змену архітэктару-мастаку прыйшлі інжынеры-праекціроўшчыкі ды інжынеры-планіроўшчыкі з дыпломамі выпускнікоў архітэктурных факультэтаў. І гэтыя людзі сёння займаюцца мастацтвам”, — піша публіцыст Сяргей Абламейка.\nТак, няцяжка адразу пазначыць які дзясятак твораў сапраўднага манументальнага (савецкага) мастацтва, якія сёння захавалі б неаспрэчны “знак якасці”. Ды яшчэ невядома, што станецца з творамі, зробленымі ў апошнія часы, праз які дзясятак гадоў.\nАдносна сітуацыі з той манументальнай работай згадваю словы пісьменніка Кастуся Тарасава з эсэ “Зніклы горад”: “І што самае сумнае — усё гэта знішчана з пачуцця нялюбасці да горада прыезджымі архітэктарамі, у якіх няма ніякіх успамінаў звязаных з вуліцамі, крамамі, будынкамі, Свіслаччу, паркамі, плошчай…”\n“Мы ніколі не былі ў архітэктурным сэнсе на першых ролях. Таму павінны былі б калаціцца над кожным каменьчыкам, які дастаўся нам ад продкаў. Але замест гэтага калоцімся над інвестарам. […] Большасць творцаў гэтую катастрофу не перажывае псіхалагічна і творча, яны застаюцца да яе эмацыйна халодныя. Гэта сумна”. Зноў згадваю словы Сяргея Абламейкі.\nАбыякавасць прысутнічае і ў маладых мастакоў-манументалістаў. “Адсутнасць попыту на сур’ёзныя рэалістычныя творы. Па-сутнасці, умець маляваць чалавека з натуры цяпер не абавязковая задача для мастака і выпускніка… Мы сёння вельмі крэатыўныя, але малюем значна горш, чым савецкія мастакі. "Манументалка" сёння — надзвычай салоннае мастацтва. Густы спажыўца неразвітыя, а грамадскіх заказаў практычна няма. Значная колькасць выпускнікоў кафедры МДМ Акадэміі мастацтваў працуе ў Свята-Елісавецінскім манастыры: у мазаічнай, вітражнай ды сценапіснай майстэрнях.” Так пісала Дар’я Бунеева ў артыкуле “Дылема пачаткоўцаў” у часопісе “Мастацтва” (№ 6 за 2015 год).\n“Элітнасць вызначаецца не паходжаннем, а пачуццём адказнасці за будучыню, незадаволенасцю станам рэчаў, “служэннем”. Жыццё не мае для яго [чалавека] цікавасці, калі ён не можа прысвяціць яго чамусьці вышэйшаму", — пісаў Гёте. Таму знішчэнне твораў сапраўднага манументальнага мастацтва не дзівіць. Мы прызвычаіліся да кулуарнасці, закрытасці ў размеркаванні заказаў на такія работы. Прыцярпеліся так, што нават словы народных мастакоў Беларусі на абмеркаваннях часам ігнараваліся. І студэнты такое бачаць. І ўсведамляюць тое як натуральнае. Дык якая беларуская школа архітэктуры?\nПа вялікім рахунку ўсё проста: у мастака бізнес — ягонае мастацтва. У праекціроўшчыка — яго праекты. Прычым тут пераемнасць, павага да асяроддзя? Прычым тут эстэтыка? Ні заказчыку, ні аўтару няма асаблівай справы да мастацтва. Не той узровень, не тая кан’юнктура, не той час… Таму паціху знікаюць з нашых вачэй (ці знаходзяцца ў “падвешаным” стане) адметныя творы найвышэйшай пробы: роспіс у тэхніцы энкаўстыкі ў былым кінатэатры “Вільнюс” (зараз Цэнтр барацьбы Аляксандра Мядзедзя) Зоі Літвінавай і Святланы Катковай, мазаіка ў фае аўтавакзала “Усходні” Віталя Карнеева… Недзе пыляцца габелены Аляксандра Кішчанкі, якія шыкоўна аздаблялі інтэр’еры Опернага тэатра… Можа, гэта і ёсць тэндэнцыя?


Галоўная ➠ Пліткі ➠ Як аформіць прасторную ванную\nПры жаданні і правільным падыходзе да гэтага працэсу, заўсёды можна прыгожа і арыгінальна аформіць прасторную ванную пакой, робячы яе вытанчанай, прывабнай і стыльнай. Натуральна знаходзіцца ў такой пакоі будзе прыемна і камфортна, а гэта галоўнае.\nАфармленне прасторнай ваннай пакоі. Дзеянні\nНатуральна прасторная ванная пакой асацыюецца з вялікай колькасцю варыянтаў яе афармлення. Зараз вы не будзеце баяцца памяншэння прасторы, а галоўнай мэтай будзе лічыцца тое, што вам трэба стварыць ўтульную атмасферу, якая будзе дапамагаць расслабляцца.\nВыкарыстоўваць трэба абавязкова толькі крупноформатную керамічную плітку, так як гэта найбольш важнае дзеянне.\nВыкарыстанне мазаікі, гэта таксама лічыцца немалаважным фактарам.\nМожна вырабіць абліцоўванне ваннай пакоі з дапамогай кафлі цёмнага колеру, кантраснай пліткай і г. д.\nВы самі павінны вырашыць, які варыянт афармлення ваннай пакоі, вам больш за ўсё падыходзіць.\nМазаіка ў ваннай\nВам павінна быць вядома, што мазаіка здольная выдатна спалучацца з воднай тэматыкай, таму абавязкова улічвайце гэта. Яна здольная адцягнуць чалавека ад тых ці іншых праблем, цяжкіх хвілін, адпраўляючы розум на марскія прасторы, а гэта немалаважна.\nНатуральна, у такой ваннай, чалавек будзе атрымліваць толькі добры настрой і масу станоўчых эмоцый, а гэта самае важнае.\nНаогул аздабленне сцен ваннай мазаікай ўжо лічыцца незвычайным рашэннем, такім чынам, ствараецца дзіўная і непаўторная атмасфера. Трэба разумець, што прыгожа глядзіцца плітка і мазаіка трох ці чатырох адценняў аднаго і таго ж колеру.\nЯркі акцэнт на падлозе\nПол лічыцца важнай складнікам ваннай пакоі, таму яго можна выкарыстоўваць у момант стварэння асноўнага акцэнту. Для гэтага яго і прынята афармляць пры дапамозе пліткі са складаным арнаментам, яна ў сваю чаргу, павінна валодаць цёмным колерам, выкананы на светлым фоне. Так што улічвайце гэта.


Міхась Скобла: У які саюз пісьменьнікаў уступіць Лукашэнка?\nГалоўная » Навіны » Міхась Скобла: У які саюз пісьменьнікаў уступіць Лукашэнка?\nІснуе ў нашай краіне і найгоршы від цэнзуры – на імёны. Калі ў 2008 годзе ў выдавецтве “Беларуская энцыкляпэдыя” рыхтаваўся да друку двухтамовы “Слоўнік фразэалягізмаў” прафэсара Івана Лепешава, зь яго пільнымі “энцыкляпэдыстамі” былі выкасаваныя наступныя пісьменьнікі: Сьвятлана Алексіевіч, Уладзімер Арлоў, Сяргей Астравец, Ларыса Геніюш, Сяргей Дубавец, Сяргей Законьнікаў, Аляксандар Лукашук, Вінцэсь Мудроў, Уладзімер Някляеў, Алесь Пашкевіч, Барыс Пятровіч, Масей Сяднёў. Трапіў пад цэнзарскія нажніцы і аўтар гэтых радкоў. Сьледам за імёнамі вылецелі са слоўніка і цытаты з нашых твораў – больш за 500. Прафэсар назваў гэткую праполку свайго слоўніка “напорыстай, бескампраміснай і жорсткай цэнзурай”. І як тут зь ім не пагадзіцца?\nРазумею я вашу заклапочанасьць і дрэннымі школьнымі праграмамі па літаратуры, куды напралазіла “другарадных аўтараў”. Правільна, і жук і жаба цяпер у той праграме. Гэта ж кожнага разу, калі па вашым загадзе ператрасалі тыя праграмы, яны і шчаміліся туды – хто ціхенька, хто пішчом лез. Так што тут яшчэ раз ня трэба ровар вынаходзіць. Трэба проста вярнуць старыя праграмы, па якіх дзеткі вучыліся да ўсіх рэвізій, і ўсе другарадныя застануцца на сваіх купінах сядзець.


Знайшлі крайніх – калонка Аляксея Стрэльнікава\n«З'явілася шмат людзей, маладзейшых за мяне, і я іх пабойваюся». Выкладчык і тэатральны крытык Аляксей Стрэльнікаў – пра тое, што ўжо трэба пакінуць моладзь у спакоі.\nХто аўтар? Аляксей Стрэльнікаў, 34 гады. Кандыдат навук, тэатральны крытык, арт-менеджар. Кіруе праектамі Цэнтра эксперыментальнай рэжысуры Акадэміі мастацтваў, з 2015-га выкладае белліт у Інстытуце журналістыкі БДУ. Рэжысёр эксперыментальнага тэатра «Галава-Нага».\nСталыя людзі баяцца маладых. Дзіўна пісаць гэта з боку «сталасці», але, сапраўды, ужо з'явілася шмат людзей, маладзейшых за мяне, і я іх пабойваюся.\nЯ пайшоў выкладаць з карыслівай мэтай. Я не хачу «сплачваць доўг», я скептычна стаўлюся да прынцыпаў вышэйшай адукацыі, мае аднакурснікі былі цікавейшымі за выкладчыкаў, прынамсі калі вучыўся я. «Проста будзь тым, каго табе не хапала ў юнацтве», – прачытаў я нядаўна файную думку, але праўда ў тым, што я хачу выпрабаваць сябе маладосцю. Я вырашыў пайсці насустрач сваім жахам.\nЧаго б ты ні дасягнуў, рана ці позна табе прыйдзецца заглянуць у вочы маладзёна, які прыйдзе на тваё месца. Маладосць – гэта адплата.\nУ коле выкладчыкаў не прынята хваліць студэнтаў. Мне падабаецца тое, што кажа расійскі інтэлектуал Дзмітрый Быкаў, які шмат дзе выкладае і пра сваіх студэнтаў выказваецца заўсёды вельмі кампліментарна. Маўляў, прыйшло цэлае пакаленне, якое нагадвае загадкавых «людэнаў», людзей будучыні. Вядома ж, такой хвалебнай рыторыкай ён павышае і сваю ўласную значнасць. Які гонар быць настаўнікам кепскіх студэнтаў?\nЯ лічу сучасных студэнтаў разумнымі, цікавымі, але складанымі. Нельга сказаць, каб я прыйшоў да іх вучыцца, але яны лепшы і самы жорсткі спосаб правяраць свае веды і ўменні. І я не быў расчараваны. Студэнты даюць мне спёкі.\nТаму зараз на ўсеагульную цікавасць да маладых я гляджу з цынічным скепсісам: «Вас тут не стаяла! Вы спазніліся!» Зрэшты, мяне гэта таксама датычыцца.\n«Заўсёды на пачатку з'яўляецца адчуванне, што хвост віхляе сабакам, што свет зляцеў з катушак»\nМаладосць заўсёды кіруе трэндамі. Маладыя людзі з лёгкасцю засвойваюць новыя тэхналогіі, яны першыя на караблях пад ветразямі, першыя лятаюць на самалётах, першымі запісваюць кружэлкі, першымі пасяляюцца ў тэлебачанні. Заўсёды на пачатку з'яўляецца адчуванне, што хвост віхляе сабакам, што свет зляцеў з катушак. Вось і цяперашні год пачаўся з істэрыі вакол «сініх кітоў», працягнуўся днём нараджэння Улада Бумагі, вось прашумеў батл Мірона з Гнойным, і гэта, напэўна, яшчэ не канец.\nІнтэрнэт мусіў змяніць шмат. Я прачытаў вядомыя тэзісы пра маладзёнаў: не вераць на слова, гугляць замест вучэння, згладзілі розніцу між сабой, да таго ж – агромністая хуткасць змены гэтых самых трэндаў. Але ў кожнай сіле ёсць свой зваротны бок. Я заўважыў, што маіх скептычных студэнтаў няцяжка заблытаць, да таго ж яны ўнушальныя на эмацыйным узроўні. Яны добра гугляць, але з цяжкасцю арыентуюцца ў масівах дадзеных. Перад імі не так востра стаяць пытанні ідэнтычнасці, але я не бачу нейкіх вялікіх справаў, якія натоўпы фанатаў «Версуса» здзейснілі б разам...\nІ вось зараз я выклаў гэтыя антытэзісы, уважліва да іх прыглядзеўся і зразумеў, што, па-першае, ганю маладых так, як гэтага не збіраўся рабіць. Па-другое, я ўспомніў, як мяне раздражнялі ў юнацтве стэрэатыпы і клішэ, якія навешвалі на мяне старэйшыя, што транслявалі на нас, маладзейшых, свае ўласныя жахі перад жыццём. Па-трэцяе, у кожным са сваіх антытэзісаў я пазнаў папрокі, якія мог адрасаваць сабе і свайму пакаленню.\nМы баімся жыцця, баімся зменаў, рады абвінаваціць у іх кагосьці канкрэтнага. Маладыя заўсёды крайнія. Ужо час пакінуць моладзь у спакоі і прызнацца сабе ў сваіх страхах.


Лукашэнка: Падазраваны ў тэракце рыхтаваў выбухі ў цягніку, на прыпынку і ў аўтобусе\n26.04.2011 / 17:46\nЛукашэнка: Падазраваны ў тэракце рыхтаваў выбухі ў цягніку, на прыпынку і ў аўтобусе 13\nпаведаміў Аляксандр Лукашэнка, адказваючы на пытанні журналістаў 26 красавіка ў Нароўлі.\n«Гэты чалавек асвоіў гэта рамяство, бачачы ўсё па тэлебачанні і вывучаючы ў інтэрнэце, гэта з яго паказанняў. Ён упершыню гэта ўбачыў там. Думаю, што сёння можна аб гэтым сказаць».\n«Калі б мы не спынілі цяпер гэты тэрарыстычны акт, былі б выбухі ў цягніку (гэта ён бачыў „Неўскі экспрэс“ у Расіі), на прыпынку (ужо былі падрыхтаваны, і ён паказаў гэтыя выбуховыя прылады) і ў аўтобусе. Усё як у Расіі», — працягнуў кіраўнік дзяржавы.\nУсё гэта, лічыць Лукашэнка, наступства глабалізацыі, ад якой нікуды не сысці: «Увесь свет глабалізуецца, аб’ядноўваецца, і ўсе праблемы, якія ёсць там, так ці інакш свабодна пранікаюць на тэрыторыі іншых дзяржаў. Пры з’яўленні інтэрнэту няма праблемы ўбачыць, што робіцца ў іншых дзяржавах. У інтэрнэце усё гэта выкладваецца. Ён там вучыўся».\nКалі б мы не спынілі цяпер гэты тэрарыстычны акт / Адказаць\n26.04.2011 / 17:48\nт.е. акт на 11 апреля ОСТАНОВИЛИ?\nкудахтахтах / Адказаць\n26.04.2011 / 17:49\nАга. А яшчэ ў абшчэсцтвенным сарцiры, на пцiцэфабрыкi i ў космасе..\n26.04.2011 / 18:05\nВыснова адна - Трэба хутчэй забараняць гэны інцернэт, пакуль іншыя там не навучыліся гэнаму рамяству!


Назад, да вытокаў: фінальны падкаст 2016-га - Цэнтр новых ідэй\nНазад, да вытокаў: фінальны падкаст 2016-га\nАнтон, Глеб і Іван вярнуліся да класічнага кухоннага фармату і абмяркавалі, што дзеецца навокал.\nА дзеюцца арышты аўтараў расійскага сайту Regnum і барацьба за сквер у Мінску. Здрада? Перамога? Палітвязні? Як трэба рэагаваць на бесарусафобаў?\nАдказы будуць не самымі чаканымі. Слухайце апошні сёлета падкаст “Ідэі”.\n4:20 Ніхто не супраць Касцёлу\n9:30 Адкуль вера ў грамадскія слуханні?\n13:08 Без дэмакратыі, але з дэмакратычнай сістэмай\n16:57 Ці была радасць ад арыштаў?\n20:05 Моц Regnum у Беларусі і ці мае сэнс арыштоўваць?\nАдзнака якасці падкасту ад Глеба 8/10 🙂\n#Антон Раднянкоў#Глеб Мартынаў#Іван Шыла#палітвязні#экалогія


А ці патрэбна мэбля для балкона?\nДаволі часта бывае, што балконы ў кватэрах нашых суграмадзян гуляюць непрывабную ролю сховішча рознага роду хламу. Многія нават не задумваюцца над тым, што гэта частка іх кватэры, якая можа быць ўмела выкарыстана. Гэтым невялікім, але далёка не лішнім прасторай можна віртуозна распарадзіцца.\nМэбля для балкона можа надаць яму атмасферу камфорту і выгоды. Добра прадуманы і аформлены балкон з'яўляецца ўпрыгожваннем любога жылля. Перш чым купляць мэблю, варта вызначыцца з прызначэннем балкона. Ці будзе ён служыць вам складам для захоўвання непатрэбных рэчаў або стане месцам адпачынку і прыемнага баўлення часу.\nКалі ўсё ж такі вы хочаце выкарыстоўваць балкон як дадатковую каморку, то яго трэба абсталяваць адпаведным чынам. У гэтым выпадку падбіраецца шматфункцыянальная, з вялікай колькасцю скрынь, паліц і тумбачак мэбля для балкона. Яна можа мець як рассоўныя, так і ворныя дзверы - выбар залежыць ад плошчы балкона. Паліцы дапушчальныя і адкрытыя, і закрытыя - гэта залежыць ад вашых пажаданняў.\nКалі вы хочаце ўладкаваць балкон як месца адпачынку, то падыход да выбару мэблі павінен быць іншым. У гэтым выпадку абавязкова павінен прысутнічаць столік, два крэслы або зручных крэсла, шафа, можна выкарыстоўваць крэсла-качалку або шэзлонг. Фактура гэтай мэблі можа быць разнастайнай. Яна можа быць драўлянай, шкляной, абсталяваная падсветкай, якая дадасць шарму дызайне балкона. У любым выпадку, яна павінна быць зручнай, якая дазваляе адчуць камфорт, расслабіцца і добра адпачыць на свежым паветры.\nНе забывайце аб каляровай гаме, выбіраючы мэбля для балкона. Яна не павінна быць занадта цёмнай, так як цёмныя колеры могуць спрыяць нарастанню нервовага напружання. Найболей пераважныя салатовый, светла-сіні, ружовы колеру. Яны не будуць вас раздражняць і стамляць. Добра расслабляе выгляд натуральнага дрэва. У любым выпадку, мэбля павінна гарманаваць са сценамі. Такія спалучэння не павінны быць агрэсіўнымі.\nМэбля для балкона павінна адказваць вызначаным характарыстыках. Абавязковая яе вільгацятрываласць. Гэта асабліва важна ў выпадку, калі гаўбец не ўцеплены. Ідэальна падыдзе ламінаваныя ДСП або шпонированные дошкі. Безумоўна, будзе пышна глядзецца шкляная мэбля для балкона.\nШто рабіць, калі яго плошча занадта малая, а так хочацца стварыць ўтульную і камфортную атмасферу? Выйсце ёсць! Вам дапаможа складаная мэбля для балкона. Яна зэканоміць вольная прастора. Цяпер цалкам даступныя складаныя сталы, крэслы і шэзлонгі.\nПлеценая мэбля для гаўбца вельмі практычная ў выкарыстанні - яна лёгкая, не баіцца перападу тэмператур і вільготнасці. У яе практычна няма недахопаў. Гэтая мэбля для балкона (фота вы ўбачыце ў нашай артыкуле) здольная аднаўляцца пасля перападаў тэмператур і падвышанай вільготнасці, што робіць яе ідэальнай для ўладкавання адкрытага балкона.\nНе варта забываць і пра неабходнасць ўпрыгажэнні балкона жывымі кветкамі - яны ажывяць яго знешні выгляд, а вам будуць падымаць настрой.\nЛожка "Аскона": сардэчна запрашаем у царства Марфея\nТуалетны столік з люстэркам: разнастайнасць выбару\nЯк вырабляецца корпусная мэбля\nЛожак-тахта з пад'ёмным механізмам: асаблівасці. Як выбраць мэблю для маленькага пакоя?\nКутняя пярэдні пакой: асаблівасці выбару\nУ што пагуляць з адным па сетцы? Як пагуляць па інтэрнэце з адным\nЯк Рыхтаваць Яйкі Усмятку, Ўкрутую, У Мешочек Або пашот\nВераніка длиннолистная: вырошчванне, лячэбныя ўласцівасці, фота\nГарднерелла і уреаплазмамі\nСачыненне-разважанне на тэму "Прырода". Варыянты напісання сачынення\nМаскі для валасоў з димексидом\nЦікавыя факты пра Паўднёвай Амерыцы. Прырода Паўднёвай Амерыкі\nДзень чэкіста: на варце ... чаго?\nЧаму варта ўсталёўваць перадпускавыя падагравацелі сваімі рукамі і што наогул уяўляе сабой дадзены прыбор?\nУладзімір Якаўлеў, "Узрост шчасця": змест. Уладзімір Ягоравіч Якаўлеў: біяграфія і творчасць\nТрэніроўкі Арнольда Шварцэнэгера. філасофія поспеху


Дзяржаўтаінспекцыя адзначыла 80-гадовы юбілей | zviazda.by\nХатняя старонка » Грамадства » Дзяржаўтаінспекцыя адзначыла 80-гадовы юбілей\nДзяржаўтаінспекцыя адзначыла 80-гадовы юбілей\nСвой 80-гадовы юбілей Дзяржаўтаінспекцыя адзначыла парадам рэтра- і сучаснай аўтатэхнікі, выступленнем матацыклістаў.\nГэта хоць і быў звычайны будны дзень, але людзей на Кастрычніцкай плошчы сталіцы сабралася шмат. Перад вачамі мінакоў з'явіліся матацыклы і аўтамабілі, па якіх можна вывучаць гісторыю беларускай ДАІ! Тут і «Масквічы», «Жыгулі», «Волга» з розных эпох, і, безумоўна, сучасныя «Крайслеры», на якіх сёння працуюць супрацоўнікі Дзяржаўтаінспекцыі.\nКалі ў 2000 годзе Андрэй Гурыновіч, супрацоўнік спецпадраздзялення «Страла» МУС, прыйшоў працаваць у ДАІ, такіх рэтра-аўтамабіляў у гаражы ўжо не было. Былі іншыя. Больш магутныя і камфортныя. Але і за той час, пакуль ён працуе ў праваахоўных органах, аўтапарк Дзяржаўтаінспекцыі паспеў значна абнавіцца.\n— Тады яшчэ былі УАЗ-2108, якія ў народзе называлі «васьмёркамі», але неўзабаве мы пачалі ездзіць на машынах маркі «Опель», — кажа Андрэй, які на парадзе выконваў ролю вадзіцеля аднаго з рэтрамабіляў. — А зараз мы працуем на сучасных, больш магутных аўтамабілях.\n— Памятаеце, якую самую вялікую хуткасць выціскалі на службовым аўто?\n— Звычайна на спідометр не глядзіш. Аднак максімальная хуткасць на «Опелі Вектра» складала 260 км/г. Гэта было чатыры гады таму, калі праследавалі «Мерсэдэс». Скончылася ўсё паспяхова. Машыну спынілі. За рулём аказаўся нецвярозы кіроўца.\nАкрамя аўтавыставы госці пабачылі экспазіцыю формы супрацоўнікаў ДАІ розных перыядаў, выставу дзіцячай творчасці на тэму бяспекі дарожнага руху. А завяршылася свята канцэртам з удзелам беларускіх выканаўцаў. Кіраўніцтва Дзяржаўтаінспекцыі вырашыла адзначыць юбілейную дату з размахам і запрасіла 600 ветэранаў, дзейных супрацоўнікаў. Самаму пажылому ўдзельніку мерапрыемстваў — 91 год.\nДзмітрый Карзюк, начальнік упраўлення Дзяржаўтаінспекцыі МУС, у размове з журналістамі адзначыў, што рэвалюцыйных зменаў у структуры дарожнай міліцыі не будзе, але ён паставіў чатыры задачы для развіцця ДАІ.\n— Першая — гэта прафесійная падрыхтоўка: ад вядзення адміністрацыйнага працэсу да контраварыйнай падрыхтоўкі, — кажа начальнік Дзяржаўтаінспекцыі. — Наступная — стварэнне камфортных умоў, каб кіроўца мог ехаць і не парушаць правілы дарожнага руху. Трэцяя задача — арганізацыя правільнага тэхнічнага кантролю за выкананнем ПДР. Сёння адна камера можа замяніць многіх інспектараў. Але ўсе сродкі кантролю павінны правільна ўжывацца. А сэнс чацвёртай задачы — у стварэнні пазітыўнага іміджу супрацоўніка Дзяржаўтаінспекцыі.\nУ сваю чаргу Ігар Шуневіч, міністр унутраных спраў, падчас канцэрта заўважыў, што асноўнай задачай ДАІ з'яўляецца ўстанаўленне партнёрскіх адносін удзельнікаў дарожнага руху і аўтаінспектараў. Сёння ў Беларусі налічваецца больш за 4 мільёны транспартных сродкаў, аднак Дзяржаўтаінспекцыі ўдаецца стрымліваць аварыйнасць на дарогах.\nЗагаловак у газеце: Рух па правілах


Канвертаваць Terracoins (TRC) і Unobtaniums (UNO) : Калькулятар абменнага курсу\nTerracoin (TRC) і Unobtanium (UNO) Курс валют пераўтварэнні калькулятар\nГэта Terracoin і Unobtanium пераўтваральнік да цяперашняга часу з абменнымі курсамі з 17 снежань 2017.\nКалі ласка, увядзіце суму, якую ў полі злева ад Terracoin. Выкарыстоўвайце "абмен валют", каб зрабіць Unobtanium валюты па змаўчанні. Націсніце на Unobtaniums або Terracoins канвертаваць паміж гэтай валютай і ўсімі іншымі валютамі.\nThe Terracoin гэта валюта, у ні ў адной краіне. The Unobtanium гэта валюта, у ні ў адной краіне. Сімвал TRC можа быць запісаная TRC. Сімвал UNO можа быць запісаная UNO. Абменнага курсу the Terracoin Апошняе абнаўленне 17 снежань 2017 ад coinmarketcap.com. Абменнага курсу the Unobtanium Апошняе абнаўленне 17 снежань 2017 ад coinmarketcap.com. TRC каэфіцыент мае 6 ўважаецца лічбаў. UNO каэфіцыент мае 6 ўважаецца лічбаў.


У Дубровенскім раёне пасля рэканструкцыі адкрыецца мемарыяльны комплекс «Рыленкі» | zviazda.by\nХатняя старонка » Грамадства » У Дубровенскім раёне пасля рэканструкцыі адкрыецца мемарыяльны комплекс «Рыленкі»\nУ Дубровенскім раёне пасля рэканструкцыі адкрыецца мемарыяльны комплекс «Рыленкі»\nМаштабным падарункам да 9 Мая стане адкрыццё ў Дубровенскім раёне пасля капітальнай рэканструкцыі аднаго з найбуйнейшых ва ўсёй краіне мемарыяльных комплексаў «Рыленкі».\nСтаршыня Віцебскага абласнога Савета дэпутатаў Уладзімір Цярэнцьеў, каардынатар правядзення работ, што працягваліся каля двух гадоў, нядаўна ўзначаліў чарговае пасяджэнне будаўнічага штаба. У размове з карэспандэнтам «МС» кіраўнік абласнога парламента адзначыў, што ў Дзень Перамогі ў «Рыленках» адбудзецца ўрачыстае мерапрыемства з удзелам кіраўніцтва вобласці.\nБезумоўна, гэтае месца памяці стала народнай будоўляй. Яно было ў цэнтры ўвагі дэпутацкага корпуса не толькі Дубровенскага раёна. Пры гэтым, зразумела, народныя выбраннікі курыравалі, каардынавалі, дапамагалі прывядзенню ў парадак абеліскаў на тэрыторыях, дзе жывуць іх выбаршчыкі.\n«Рыленкі» стварылі ў 1973 годзе. Такім чынам тады адзначылі адно з месцаў пачатку аперацыі «Баграціён». Мемарыяльны комплекс — над брацкай магілай, дзе пахавалі прыблізна 10 тысяч вызваліцеляў (дакладная лічба невядомая) з 11-й гвардзейскай і 31-й армій. Яны аддалі свае жыцці ў перыяд з сярэдзіны восені 1943 года да чэрвеня 1944-га.\nУладзімір Цярэнцьеў адзначыў, што за апошнія гады дзякуючы даследчыкам гісторыі роднага краю, пашукавікам у мемарыяле ўвекавечылі каля 2,5 тысячы прозвішчаў герояў.\nМемарыял гэты ўнікальны. Згадаем некалькі фактаў. У «Рыленках» ёсць рэдкі на тэрыторыі былога СССР помнік медыка-санітарнаму батальёну (251-й стралковай дывізіі). Тут можна даведацца пра гібель лётчыкаў славутага авіяцыйнага палка «Нармандыя—Нёман» Бруна дэ Фальтана і Сяргея Астахава. Таму па-асабліваму ставяцца да беларускага мемарыяла ў Францыі.\nВядома, мемарыял штогод рамантавалі, але час быў мацнейшы за людскія намаганні. За дзесяцігоддзі надмагіллі страцілі належны выгляд. Іх трэба было аднавіць у адной стылістыцы.\nЗа два гады на аб'екце было зроблена вельмі многае. Комплекс нібыта перамясціўся ў часе. Захаваўшы знешнія контуры, не парушыўшы задумы архітэктараў і скульптараў, «Рыленкам» надалі новае жыццё.\nНа рэканструкцыю выдаткоўваліся грошы з раённага, абласнога бюджэтаў, са сродкаў, заробленых на суботніках. Прыблізны яе кошт — каля 1,5 мільёна рублёў.\nЗагаловак у газеце: Адноўлены мемарыял\n2245 Пуд солі. Ружовая, чорная або марская — чым яны адрозніваюцца?\n1753 Аляксей Хатылёў: Ад Пекіна не варта чакаць хуткіх секунд\n1547 Пасля траўмы, з затрымкай развіцця ці інваліднасцю. У якой рэабілітацыі маюць патрэбу дзеці?


МЗС уручыў ноту пратэсту паслу Літвы ў сувязі з парушэннем мяжы | zviazda.by\nХатняя старонка » Палітыка » МЗС уручыў ноту пратэсту паслу Літвы ў сувязі з парушэннем мяжы\nПадрабязнасці аб парушэнні паветранай мяжы Беларусі літоўскім самалётам распавёў у сюжэце тэлекампаніі "ВаенТБ" камандуючы Ваенна-паветранымі сіламі і войскамі супрацьпаветранай абароны Узброеных Сіл Рэспублікі Беларусь Алег Двігалеў.\n"19 красавіка 2017 года ў 13:36 дзяжурнымі радыёлакацыйнымі сродкамі ваенна-паветраных сіл і войск супрацьпаветранай абароны Рэспублікі Беларусь быў знойдзены лёгкаматорны самалёт у раёне Вільнюса, які ажыццяўляе палёт у кірунку Дзяржаўнай мяжы Рэспублікі Беларусь", - адзначыў у Алег Двігалеў. Ён падкрэсліў, што ў адпаведнасці з пагадненнем аб абмене інфармацыяй літоўскі бок быў праінфармаваны аб магчымым парушэнні дзяржаўнай мяжы паветраным суднам.\n"Але паветранае судна працягнула палёт і ўвайшло ў паветраную прастору нашай дзяржавы, пасля чаго зрабіла манеўр і вярнулася на тэрыторыю Літвы. Варта ўлічваць, што парушэнне адбылося паблізу Беларускай АЭС, якая будуецца", - распавёў Алег Двігалеў. Паводле яго слоў, парушальнік дзяржаўнай мяжы быў ідэнтыфікаваны як грамадзянскае паветранае судна. У адпаведнасці з нормамі міжнароднага паветранага права, а таксама заканадаўства Беларусі, сілавыя меры па гэтым самалёце не прымаліся.\nЯк адзначыў камандуючы ВПС і СПА, нягледзячы на добрасуседскія адносіны з Літвой, хацелася б разумення важнасці выканання пагаднення, захавання міжнароднага заканадаўства, недапушчэння такіх парушэнняў.\n"Ваенна-паветраныя сілы і войскі СПА, калі такія выпадкі паўторацца, вымушаныя будуць прымяніць і сілавыя меры ўздзеяння. Хочацца верыць, што гэта была ненаўмысная памылка пілота, а не спецыяльна спланаваная акцыя", - адзначыў Алег Двігалеў.\nУ сюжэце таксама падкрэслівалася, што Беларусь строга прытрымліваецца норм міжнароднага паветранага права і мае права разлічваць на захаванне прынцыпу суверэнітэту сваёй паветранай прасторы з боку краін-суседзяў. Фактараў непераадольнай сілы або аварыйнай сітуацыі, якія маглі б апраўдаць парушэнне паветранай мяжы, не было вызначана.\nЯк паведамлялася раней, Беларусь заявіла пратэст па факце парушэння дзяржмяжы Беларусі літоўскім паветраным суднам. У Міністэрства замежных спраў Беларусі 22 красавіка быў выкліканы амбасадар Літоўскай Рэспублікі ў Рэспубліцы Беларусь Андрус Пулокас. Падчас сустрэчы кіраўніку літоўскай дыпмісіі была ўручана нота, у якой беларускі бок заявіў пратэст у сувязі з зафіксаваным фактам парушэння Дзяржаўнай мяжы Рэспублікі Беларусь літоўскім паветраным суднам.\nПарушэнне дзяржаўнай мяжы з боку Літвы зафіксавана 19 красавіка 2017 года ў 13 гадзін 40 мін. Паветранае судна паглыбілася на тэрыторыю Беларусі на адлегласць да 8 км і ў 13 гадзін 43 мін., Здзейсніўшы разварот, выйшла за межы паветранай прасторы Беларусі. Увесь час знаходжання ў паветранай прасторы Беларусі самалёт кантраляваўся сродкамі супрацьпаветранай абароны.\nБеларускі бок чакае тлумачэнняў з нагоды інцыдэнту, падкрэсліваецца ў ноце МЗС.\n1685 Што шукаюць сем'і, якія едуць да айца Валерыяна ў пасёлак Смілавічы?


БелаПАН. Лукашэнка: Дзяржслужба павінна быць прыраўнаваная да ваеннай службы\nАдрас старонкі: https://by.belapan.by/archive/2017/04/21/899939_123456/\nДата раздрукоўкі: 22.10.2020 15:13\n21.04.2017 12:44 Грамадства\nЛукашэнка: Дзяржслужба павінна быць прыраўнаваная да ваеннай службы\nМінск, 21 красавіка. Дзяржаўная служба павінна быць роўная ваеннай службе, заявіў Аляксандр Лукашэнка, выступаючы 21 красавіка са штогадовым пасланнем беларускаму народу і парламенту.\n"Дзяржаўных служачых павінна быць столькі, колькі трэба, — няшмат. Мы ўжо на першым месцы, у добрым сэнсе слова, па колькасці дзяржслужачых на тысячу чалавек. Няма такой краіны, дзе менш дзяржслужачых на пэўную колькасць насельніцтва, чым у Беларусі", — сказаў прэзідэнт.\nЗараз, адзначыў ён, "трэба зрабіць наступны крок, пазбавіўшыся ад непатрэбных функцый". "А ўсіх людзей, якія ў выніку аптымізацыі сыходзяць, скарачаюць, трэба накіраваць у калектывы, у тым ліку кіраўнікамі", — падкрэсліў Лукашэнка.\nПры гэтым ён адзначыў, што "ў нас атрымліваецца дзіўная сітуацыя". Так, паводле яго слоў, раней з ЦК (Цэнтральны камітэт кампартыі. — БелаПАН.) інструктар лічыў за гонар пайсці старшынёй райвыканкама, а сёння з урада і Адміністрацыі ў Оршы чалавека не накіруеш. "Усе селі добра ў мінскіх офісах. Дрэнна, сябры мае. Таму трэба памятаць: калі стаў дзяржслужачым, то і павесіць пагоны дзяржслужачага трэба быць гатовым", — сказаў кіраўнік дзяржавы.\nПаводле яго слоў, аптымізацыя дзяржслужачых, якая праводзіцца ў Беларусі, з`яўляецца "не механічным скарачэннем колькасці, а рацыянальным пераглядам функцыі, выключэннем іх дубліравання". "Але разам з тым гэта і адказнасць за стан спраў", — падкрэсліў Лукашэнка.\nЧацвер, 22 Кастрычнік 2020, 15:13


Прыйсці? Пайсці? Застацца? - Сацыяльны ракурсСацыяльны ракурс\nПрыйсці? Пайсці? Застацца?\nабо Аб першым рабочым месцы і замацаванні на ім\nСёлета дачка адной з маіх калег скончыла 11 класаў і паступала ва ўстанову вышэйшай адукацыі. Паступіла. На пазабюджэт. Дзяўчына, канечне, рада, маці таксама, але першае, пра што жанчына сказала пасля абвяшчэння прыемнай навіны, было: “Цяпер трэба думаць пра пошукі работы”. Сапраўды, многія задумваюцца пра першае працоўнае месца ледзь не адразу пасля залічэння ў навучальную ўстанову. Яно і правільна, бо нават калі ты бюджэтнік і цябе чакае размеркаванне, можна, напрыклад, застацца там, дзе праходзіў практыку і дзе табе спадабалася. Таму важна загадзя высветліць усе нюансы, якія тычацца правоў і абавязкаў маладога спецыяліста. Ды і шмат што яшчэ мае важнае значэнне.\nБудучаму педагогу або падрыхтаванаму маладому спецыялісту варта ведаць, што паміж Міністэрствам адукацыі і Беларускім прафсаюзам работнікаў адукацыі і навукі заключана пагадненне на 2019—2022 гады. Яно з’яўляецца асноўным рэгулятарам працоўных адносін у галіне, вызначае мінімальны пакет гарантый і кампенсацый для работнікаў, а таксама з’яўляецца асновай рэгіянальных галіновых адносін і заключэння калектыўных дагавораў ва ўстановах адукацыі.\n— Работа з маладымі спецыялістамі ў прафсаюзе пачынаецца не з моманту іх прыходу на работу па месцы размеркавання, а значна раней, яшчэ ва ўстанове вышэйшай адукацыі, — запэўнівае загадчык аддзела арганізацыйнай работы апарату Цэнтральнага камітэта Беларускага прафсаюза работнікаў адукацыі і навукі Аксана Уладзіміраўна Васілевіч. — Ва ўстановах адукацыі ёсць пярвічныя прафсаюзныя арганізацыі студэнтаў, якія і працуюць з выпускнікамі.\nТрадыцыйна, пачынаючы з вясны, у навучальных установах праходзяць круглыя сталы для выпускнікоў УВА і ўстаноў сярэдняй спецыяльнай адукацыі па пытаннях размеркавання, гарантый маладым спецыялістам. У гэтых мерапрыемствах удзельнічаюць і прадстаўнікі галіновага прафсаюза. Другі этап работы — удзел прадстаўнікоў прафсаюза ў камісіях па размеркаванні.\nЗ прыходам маладых спецыялістаў ва ўстановы адукацыі работа з імі працягваецца. Для іх праводзяцца сустрэчы з прадстаўнікамі наймальнікаў і прафсаюзных органаў, на якіх моладзі расказваюць пра дадатковыя гарантыі і льготы, якія прадугледжаны ў калектыўных дагаворах, акрамя тых, што гарантаваны заканадаўствам аб працы. Ведаю, што, напрыклад, Мінская гарадская арганізацыя галіновага прафсаюза раздае маладым спецыялістам брашуры з адказамі на пытанні, якія часцей за ўсё ўзнікаюць у тых, хто прыходзіць на першае месца работы. Напрыклад, згодна з галіновым пагадненнем, заключэнне кантракта з маладым педагогам магчыма толькі з яго згоды з прадастаўленнем дадатковых гарантый.\nПрактыка паказвае, што адно з самых балючых пытанняў — жыллё для маладых спецыялістаў. Жаданне застацца працаваць на першым рабочым месцы шмат у чым залежыць менавіта ад адсутнасці або наяўнасці жылля, перспектыў яго будаўніцтва. У рэгіёнах стараюцца заахвочваць да работы мясцовых ураджэнцаў, якія могуць пэўны час пажыць з бацькамі і адначасова будаваць сваё жыллё — у многіх раёнах працуюць 60—70% “сваіх” маладых педагогаў.\n— Для прыезджых прадугледжана прававая і метадычная дапамога, пастаноўка на ўлік тых, каму патрэбна жыллё, а таксама вырашэнне пытання з часовым жыллём. Як правіла, гэта інтэрнат або арэнднае жыллё, — гаворыць А.У.Васілевіч.\nТут варта зрабіць пэўную заўвагу. У Мінску, напрыклад, інтэрнат для маладых педагогаў, наколькі я ведаю, пакуль адзін. Спецыяліст з галіновага прафсаюза сцвярджае, што і камітэт па адукацыі гарвыканкама, і прафсаюз займаюцца гэтым пытаннем, у тым ліку ў плане выдзялення арэнднага жылля для маладых спецыялістаў.\nЗаработная плата маладога педагога залежыць ад розных фактараў: нагрузкі, наяўнасці дыплома з адзнакай, ступені магістра. Канечне, моладзь атрымлівае меншую зарплату, чым педагогі са стажам, высокай кваліфікацыйнай катэгорыяй. Па словах прарэктара па вучэбнай рабоце Беларускага дзяржаўнага педагагічнага ўніверсітэта імя Максіма Танка Аляксандра Васільевіча Макоўчыка, у сярэднім малады педагог зараз можа разлічваць на 600 рублёў, шмат у чым гэта залежыць ад прэміяльнага фонду і той падтрымкі, якую аказваюць установе адукацыі раённыя ўлады. А прафсаюзы праводзяць спецыяльныя мерапрыемствы для маладых педагогаў, на якіх расказваюць, з чаго складваецца іх заработная плата, бо пытанняў на гэты конт у моладзі заўсёды многа.\nДля атрымання прававых кансультацый маладыя педагогі заўсёды могуць звярнуцца ў прафсаюз, прычым як непасрэдна ў пярвічныя арганізацыі, так і ў абласныя, дзе працуюць вузкія спецыялісты, што займаюцца пытаннямі аховы і аплаты працы і іншымі аспектамі.\nНе менш важна, якая маральна-псіхалагічная атмасфера для маладых спецыялістаў створана ў калектыве. Прафсаюзы спрабуюць зрабіць яе найбольш добразычлівай праз ганараванне маладых педагогаў на жнівеньскіх педагагічных канферэнцыях. Хаця, здаецца, самае важнае — гэта гатоўнасць старэйшых калег, адміністрацыі школ і іншых устаноў адукацыі прыняць маладых, дапамагчы ім (у Беларусі дзейнічае сістэма настаўніцтва), даць магчымасць развівацца як сучасным творчым спецыялістам. Добра, калі гэтаму садзейнічаюць школы маладых спецыялістаў, маладзёжны савет пры галіновым прафсаюзе і такія ж саветы ў рэгіёнах. Менш бюракратызму і больш сумеснай творчай працы, вырашэнне канкрэтных праблем — гэта тое, што можа паспрыяць замацаванню маладых спецыялістаў.\nЗамацаванне маладых педагогаў пасля заканчэння тэрміну адпрацоўкі, як расказала прадстаўнік галіновага прафсаюза, у сярэднім складае 75—80%, самы нізкі гэты паказчык у Мінску — крыху больш чым 50%, самы высокі — на Брэстчыне, дзе замацаванне дасягае ўзроўню 90%.\nСёлета сярод маладых педагогаў, якія паехалі працаваць па размеркаванні, 870 — выпускнікі БДПУ імя Максіма Танка. Тут на першай ступені атрымання вышэйшай адукацыі рыхтуюць спецыялістаў па 31 спецыяльнасці. Асноўныя заказчыкі кадраў БДПУ — установы адукацыі Мінска і Мінскай вобласці.\n— На прэстыж педагагічнай прафесіі і замацаванне маладых спецыялістаў уплывае шмат фактараў, — лічыць А.В.Макоўчык. — Па-першае, гэта ўнутраная матывацыя маладога спецыяліста, па-другое, стаўленне соцыуму да такога спецыяліста, па-трэцяе — узровень аплаты працы і тыя кампенсацыі і гарантыі, пра якія гаварыла Аксана Уладзіміраўна. Наш сегмент адказнасці — менавіта фарміраванне ўнутранай матывацыі маладога спецыяліста да працоўнай дзейнасці. Тут мы значна прасунуліся за апошнія 5 гадоў.\nШто мае на ўвазе прарэктар педагагічнага ўніверсітэта? З 870 студэнтаў (прыкладна 80% з іх дзяўчаты) каля 200 кожны год выбіраюць педагагічную прафесію пасля заканчэння педагагічных класаў. Да таго ж каля 200 чалавек штогод заключаюць мэтавыя дагаворы на навучанне. І тыя і другія ведаюць, што працаваць на першым рабочым месцы яны будуць 5 гадоў мінімум. А ў працэсе навучання выкладчыкі БДПУ імкнуцца ўмацаваць матывацыю сваіх студэнтаў, у тым ліку з дапамогай уласнага прыкладу. Так, ва ўніверсітэце больш за 700 педагогаў, у многіх вялікі вопыт, больш за палову з іх маюць вучоныя ступені.\nТаксама важна актыўнае ўключэнне студэнтаў у практычную педагагічную дзейнасць пачынаючы з першага курса. Гэта валанцёрская практыка для першакурснікаў, вучэбная практыка для другакурснікаў, якая прадугледжвае дзень работы ў школе (штотыднёвае накіраванне студэнтаў у школы), педагагічная і пераддыпломная практыкі для трэця- і чацвёртакурснікаў.\n— Нашы выпускнікі ведаюць, як ідуць справы ў школе сёння, — перакананы Аляксандр Васільевіч. — Яны накіроўваюцца ва ўстановы адукацыі з жаданнем, пра што гавораць і паказчыкі замацавання. Ёсць раёны, дзе замацаванне складае 100%: Клецкі, Крупскі, Слуцкі, Уздзенскі. Канечне, вельмі многае ў гэтым плане залежыць ад мясцовых органаў улады.\nНа пытанне пра тое, як часта выпускнікі ўніверсітэта адмаўляюцца ад размеркавання, прадстаўнік БДПУ адказвае, што такое здараецца вельмі рэдка. Часцей тыя, хто вучыцца на пазабюджэце, хочуць прайсці размеркаванне, каб атрымаць першае рабочае месца. Так, у 2018 годзе такіх жадаючых было 7, у 2019 годзе — 14, сёлета — 3 чалавекі. Бывае, канечне, што малады спецыяліст знайшоў больш прывабнае месца работы, тады ён разрывае кантракт і аплачвае кошт вучобы ва ўніверсітэце прапарцыянальна адпрацаванаму часу — гэта адзінкавыя выпадкі.\n— Кодэкс аб адукацыі і Працоўны кодэкс гарантуюць маладым людзям, якія накіроўваюцца працаваць па размеркаванні, шэраг гарантый і кампенсацый, — яшчэ раз нагадвае начальнік упраўлення палітыкі занятасці Міністэрства працы і сацыяльнай абароны Алег Валер’евіч Токун. — Гэта актуальна для выпускнікоў любых навучальных устаноў. Напрыклад, у адпаведнасці з Кодэксам аб адукацыі гарантуецца працаўладкаванне па атрыманай прафесіі і спецыяльнасці. Усім выпускнікам, якія падлягаюць размеркаванню, прадастаўляецца адпачынак працягласцю 31 каляндарны дзень, педагогам — 45 дзён. Пры гэтым па жаданні тэрмін адпачынку можа быць скарочаны.\nКалі выпускнік пераязджае на работу па размеркаванні ў іншую мясцовасць, яму гарантуецца выплата ўсіх выдаткаў на пераезд: дарога, сутачныя. Такія выплаты атрымліваюць і члены сям’і, якія пераязджаюць разам з маладым спецыялістам. У месячны тэрмін пасля працаўладкавання выпускнікам гарантуецца выплата грашовай дапамогі: для выпускнікоў устаноў вышэйшай адукацыі яна вызначаецца з памеру стыпендыі, якую яны атрымлівалі, для спецыялістаў з сярэдняй спецыяльнай і прафесійна-тэхнічнай адукацыяй — зыходзячы з тарыфнай стаўкі або акладу, што дзейнічаюць на прадпрыемстве, дзе яны пачалі працаваць.\nУ адпаведнасці з Працоўным кодэксам, наймальнік не мае права неабгрунтавана адмовіць у прыёме на работу выпускнікам, якія накіраваны да яго. Пры заключэнні працоўных дагавораў з маладымі спецыялістамі ім не назначаюць папярэднія іспыты. А калі такі спецыяліст ідзе служыць у армію, то пасля заканчэння службы за ім на працягу 3 месяцаў захоўваецца права вярнуцца на тое месца работы, з якога ён пайшоў.\n— У службах занятасці штогод рэгіструецца няшмат выпускнікоў, — дадае А.В.Токун. — Так, у 2019 годзе было зарэгістравана ўсяго 530 выпускнікоў навучальных устаноў усіх тыпаў. Пачынаючы з 2015 года, гэтая лічба пастаянна зніжаецца. Больш за ўсё рэгіструецца выпускнікоў УВА, амаль 25% з іх — эканамісты, 21% — юрысты. Эканамісты і юрысты часцей за іншых шукаюць работу, а сярод тых, хто атрымаў сярэднюю спецыяльную адукацыю, да іх яшчэ далучаюцца бухгалтары.\nНа пачатак верасня бягучага года ў службы занятасці звярнуліся 199 выпускнікоў навучальных устаноў, 163 з іх былі працаўладкаваны па атрыманай спецыяльнасці. Што да педагогаў, то тут адзначаецца пэўны дэфіцыт кадраў. Па словах прарэктара БДПУ А.В.Макоўчыка, універсітэт пакуль не здольны задаволіць попыт сталічных устаноў, напрыклад, на маладых спецыялістаў дашкольнай і пачатковай адукацыі.\nФота з адкрытых крыніц інтэрнэту.\nмалады спецыяліст педагог\nЗ тегами: малады спецыяліст педагог\nПапярэдняя: Дазвольце дзецям выбіраць\nНаступная: “Я нікому цябе не аддам”


Магіляўчанам прэзентавалі «Букініст» ад «Белкнігі» | zviazda.by\nХатняя старонка » Грамадства » Магіляўчанам прэзентавалі «Букініст» ад «Белкнігі»\nРознакаляровыя шарыкі, музыка, усмешкі – буйнейшы ў Беларусі рэалізатар кніжнай прадукцыі гучна заявіў аб сваім вяртанні ў Магілёў.\n- У 80-я гады ў абласным цэнтры было каля 20 кніжных крам, -- паведаміла на адкрыцці начальнік упраўлення па выдавецкай і паліграфічнай дзейнасці Міністэрства інфармацыі Алена Паўлава. – Але тады склаліся вельмі неспрыяльныя ўмовы для іх дзейнасці. Частка крам зачынілася, частка была прыватызаваная. У выніку засталося ўсяго 4 кніжныя крамы, якія сёння працуюць пад эгідай “Магілёўсаюздруку”. Гэта вельмі мала для такога вялікага горада. Яны не ў стане задаволіць патрэбы гараджан. Летась было прынятае рашэнне адкрыць ў Бабруйску дзве кнігарні ад “Белкнігі” і адной ў Магілёве. Вырашана захаваць букіністычную накіраванасць крамы. На такую літаратуру таксама ёсць попыт.\nНовы “Букініст” працуе ўсяго некалькі тыдняў і за гэты час паспеў добра папоўніць букіністычны аддзел. Ён, дарэчы, займае пятую частку гандлёвай плошчы. Запоўнілася і шафа рарытэтных выданняў, датаваных пачаткам 20 стагоддзя. Кошт кніжак дасягае трохзначных лічбаў, але, як кажуць спецыяліста, гэта вельмі рэдкія букіністычныя асобнікі. Што датычыцца новай літаратуры, то яе на кніжных палічках налічваецца да 12 тысяч адзінак. Гэта мастацкая, навукова-папулярная, краязнаўчая, вучэбная літаратура.\n- Па краіне гэта 88-я кніжная крама ад нашага прадпрыемства, -- заўважыў генеральны дырэктар ААТ “Белкніга” Аляксандр Вашкевіч. – Наша кнігарня ў Магілёве адкрылася дзякуючы сумесным намаганням Міністэрства інфармацыі і Магілёўскага гарвыканкама. І гэта толькі пачатак. Было б вельмі добра давесці колькасць кніжных крам да 10.\nПра важнасць развіцця гандлёвай сеткі гэтага, на 98% дзяржаўнага, кніжнага сеткавіка расказала старшыня Беларускага прафсаюза работнікаў культуры, інфармацыі, спорту і турызму Таццяна Філімонава: “Гэта і новыя працоўныя месцы, і магчымасць жыхарам горада далучыцца да сацыяльна-важнай літаратуры.”\nНа цеснае і плённае супрацоўніцтва спадзяецца старшыня Магілёўскага абласнога аддзялення грамадскага аб’яднання “Саюз пісьменнікаў Беларусі” Алесь Казека. “Было б добра размясціць на адной з палічак творы магілёўскіх аўтараў, -- марыць ён. – І наогул гэта цудоўная пляцоўка для сустрэч з нашымі чытачамі”.\n“Асабіста мне прыемна было ўбачыць на палічках крамы кнігі нашага выдавецтва, - падкрэсліў дырэктар-галоўны рэдактар РВУ “Выдавецкі дом “Звязда” Павел Сухарукаў. -- Дзяржаўны гандаль – гэта не проста бізнес і камерцыя, гэта перш за ўсё выхаваўчая, ідэалагічная накіраванасць. Парадаваў і букіністычны аддзел. Знайшоў для сябе некалькі кніжак любімага аўтара Айзека Азімава. І кошт парадаваў – усяго два-тры рублі.”\nКнігарня ад “Белкнігі” - добры падарунак нашаму гораду, падкрэсліла начальнік галоўнага упраўлення ідэалагічнай работы, культуры і па справах моладзі Магілёўскага аблвыканкама Кацярына Музычэнка: “Гэта гандлёвая кропка новага фармату. Ніякія электронныя крыніцы не заменяць жывой кнігі. Асабліва прыемна, што на адкрыццё прыйшло шмат моладзі. Тут дастаткова разлічанай на яе літаратуры.”\nДарэчы, у планах “Белкнігі” адкрыць сёлета на тэрыторыі Магілёўшчыны яшчэ адну кнігарню - у Шклове. Гэту падзею плануецца прымеркаваць да рэспубліканскага свята “Александрыя сустракае сяброў”. Алена Паўлава таксама адзначыла, што сёлета ў Беларусі адкрыюцца новыя кнігарні ад “Белкнігі” у Мінску і Слоніме.\n1587 Iгар Сергеенка, кiраўнiк Адмiнiстрацыi Прэзiдэнта\n698 Як у Мінску адзначылi Дзень вышыванкi


У Баранавічах судзяць 10 чалавек за крадзеж і гандаль зброяй | Навіны Беларусі | euroradio.fm\nГалоўная / У Баранавічах судзяць 10 чалавек за крадзеж і гандаль зброяй\nУ Баранавічах судзяць 10 чалавек за крадзеж і гандаль зброяй\n10/09/2019 - 21:18\nСуд за крадзяжы зброі ў Баранавічах / svaboda.org\nПісталет Макарава можна было купіць за 250 долараў.\nУ судзе ў Баранавічах пачаўся працэс за крадзеж і гандаль зброяй. На лаве падсудных апынуліся 10 чалавек, перадае Радыё "Свабода". Гэта вайскоўцы, міліцыянт, цывільныя спецыялісты і беспрацоўныя. Следства па іх справе цягнулася амаль год. Зачытванне абвінавачання заняло дзве гадзіны.\nПра крадзяжы зброі і боепрыпасаў у адной з вайсковых часцей у Баранавічах стала вядома 6 жніўня 2018 года. Пазней факт крадзяжу пацвердзілі ў Мінабароны і Следчым камітэце. 8 жніўня 2018-га СК паведаміў пра затрыманне 14 чалавек.\nАгулам, адзначае Радыё "Свабода", былі затрыманыя 20 чалавек, некаторыя з іх — на тэрыторыі Расіі.\nПаводле звестак следства, усе крадзяжы зброі з вайсковай часці ў Баранавічах адбываліся ў 2017-м і 2018 гадах. Аднымі з асноўных фігурантаў працэсу з'яўляюцца Юрый Марчанка, які загадваў аддзелам матэрыяльнага забеспячэння вайсковай часці, і былы міліцыянт Баранавіцкага РУУС маёр Аляксандр Века. На іх долю прыпадае палова агучаных злачынных эпізодаў.\nЯк адзначаюць следчыя, Века неаднаразова набываў у Марчанкі пісталеты Макарава і патроны да іх. Таксама ён купіў вінтоўку і дамовіўся на куплю аўтамата Калашнікава і 120 баявых патронаў да яго.\nЗа кожны з пісталетаў Макарава Века плаціў ад 250 да 600 долараў. Зброю і боепрыпасы ён захоўваў дома і на лецішчы, перавозіў па Баранавічах і тэрыторыі Ляхавіцкага раёну на аўтамабілі.\nТаксама на лаве падсудных апынуліся былы загадчык склада вайсковай часці Дзмітрый Кульжык, некалькі беспрацоўных, былыя супрацоўнікі беларускага філіялу расійскай транспартнай кампаніі, былыя вайскоўцы. Паводле матэрыялаў справы, усе яны мелі дачыненне да незаконнага продажу, захоўвання і перамяшчэння зброі і выбуховых рэчываў.\nНапрыклад, вайсковы тэхнік Максім Норыкаў захоўваў у сябе дома, а таксама на лецішчы выбуховыя рэчывы, у тым ліку баявыя гранаты і бяздымны порах. А яшчэ аскепкава-фугасны артылерыйскі снарад. Мяркуецца, што купіў ён боепрыпасы ў Марчанкі.\nТолькі захоўваннем зброі Норыкаў не абмяжоўваўся. "Быўшы ў стане алкагольнага ап’янення, у адзін з дзён траўня 2018 года незаконна перамясціў агнястрэльную зброю ў лясны масіў, дзе здзейсніў каля 20 стрэлаў", — гаворыцца ў матэрыялах следства.\nАкрамя пісталетаў Макарава і патронаў да іх у матэрыялах справы фігуруюць некалькі аўтаматаў Калашнікава і выбуховыя рэчывы, у тым ліку баявыя гранаты розных сыстэм.\nЗброя ў Беларусі\nЯўген Пыльчанка працаваў адвакатам з 2012 года / babariko.vision\nАпошні з шасці адвакатаў Віктара Бабарыкі пазбаўлены ліцэнзіі\nБранзалет на руцэ ў мужчыны пабачыў нехта з прысутных у кафэ і выклікаў міліцыю\nМінчуку прысудзілі 15 сутак за БЧБ-бранзалеты — суд палічыў гэта пікетаваннем\nВыстава Ўладзіміра Цэслера ў Варшаве / Еўрарадыё\nКрышціяну Раналду паведаміў, што яго жонка цяжарная двайнятамі


Мінск як Лондан: яшчэ болей кавы і свежай прэсы ў "Белсаюздруку" - 05.10.2015, Sputnik Беларусь\n"Старбакса" ў горадзе дагэтуль не прадбачыцца, але з яго заменяць дапоўненыя кіёскі "Белсаюздруку". Арганізацыя плануе павялічыць кольскасць пунктаў... 05.10.2015, Sputnik Беларусь\nграмадства, эканоміка, мінск, белсаюздрук\n14:21 05.10.2015 (абноўлена: 21:43 12.10.2015)\nCC0 / Pexels / Caleb Wood / Чашка кофе в кофейных зернах\nCC0 / Pexels / Caleb Wood /\n"Старбакса" ў горадзе дагэтуль не прадбачыцца, але з яго заменяць дапоўненыя кіёскі "Белсаюздруку". Арганізацыя плануе павялічыць кольскасць пунктаў, абсталяваных кава-аўтаматамі і дадаць да іх опцыю Wi-Fi.\nМІНСК, 5 кас — Sputnik. Кава на прыпынку ўжо амаль год радуе мінчукоў. Але ж цяпер такімі аўтаматамі мадэрнізуюць адразу трыццаць тры павільёны. Да канца году зрабіць звыклы "Белсаюздрук" на новы лад плануюць на чатырох прыпынках Мінску. Ўсяго ж кава і інтэрнет будзе прапаноўваць трыццаць тры кіёскі. Адным словам, мы хуткімі крокамі імнемся ў Еўропу.\nНамеснік дырэктара "Белсаюздруку" Аксана Валгай распавяла Sputnik, што зараз актыўная праца вядзецца над тым, каб даць мінчукам бясплатны Wi-Fi. Зараз прадпрыемства сутыкнулася з тэхнічнымі праблемамі, усталяваць кропкі доступу ў Інтэрнет атрымалася толькі ў кіёсках на "Уруччы" і ў "Малінаўке".\nУ некалькіх кіёсках з'явяцца кропкі буккросінгу. "Паліцы не заўсёды поўныя, але кожнае наватарства ў горадзе ўспрымаюць добра. Безумоўна, такія ўкладанні ў мадэрнізацыю звыклага "Белсаюздруку" акупаюцца не праз два месяцы, але ж мы ідзем па шляху развіцця ў сучасным напрамку, ігнараваць патрабаванні кліентаў не можам", — распавяла для Sputnik спадарыня Валгай.


Кветкі Міхалу Валовічу і яго паплечнікам - БЕЛАРУСКАЕ РАДЫЁ РАЦЫЯ\nКветкі Міхалу Валовічу і яго паплечнікам\n18 чэрвеня споўнілася 216 гадоў з дня нараджэння філарэта, філамата, удзельніка паўстання 1830—1831 гадоў і ваеннай экспедыцыі Юзафа Заліўскага, кіраўніка сялянскага паўстання на Слонімшчыне ў 1833 годзе Міхала Валовіча (1806-1833).\nСлонімцы наведалі вёску Парэчча, упарадкавалі тэрыторыю вакол мемарыяльнага знака, прысвечанага Міхалу Валовічу і яго паплечнікам, якія загінулі ў барацьбе супраць Расейскай імперыі. А таксама ўсклалі кветкі на мемарыяльную пліту беларускіх змагароў.\nНагадаем, што Міхал Валовіч быў са шляхецкага роду Валовічаў сын Казімера, слонімскага падкаморыя. У 1822—1825 гадах навучаўся ў Віленскім унівэрсітэце, быў блізкім да таемных таварыстваў філаматаў і філарэтаў. Удзельнічаў у нацыянальна-вызвольным паўстанні ў складзе атраду генерала Гелгуда. У сувязі з паразай паўстанцаў мусіў эміграваць у Францыю, дзе зблізіўся з дэмакратычнымі арганізацыямі, рухам карбанарыяў. Прытрымліваўся радыкальных поглядаў на шляхі сацыяльнай перабудовы грамадства. Галоўнай прычынай нястач і прыгнечання сялянства лічыў буйное абшарніцкае землеўладанне, выступаў за ягоную ліквідацыю, скасаванне прыгону і бязвыплатную перадачу зямлі сялянам у калектыўную ўласнасць. Выказваўся за абвяшчэнне Літвы дэмакратычнай рэспублікай, звязанай фэдэратыўнымі адносінамі з Польшчай.\nПад уплывам Юзафа Заліўскага, Міхал Валовіч вырашыў прыняць удзел у ягонай ваеннай экспедыцыі на тэрыторыю колішняга Вялікага Княства Літоўскага, каб узняць там (у адрозненне ад папярэдняга) сялянскае паўстанне. Меркавалася, што карбанарыі Заходняй Еўропы, перамогшы ў сябе, дапамогуць паўстанцам. З рашэння Заліўскага ўзначаліў Слонімска-Наваградскую акругу. 19 сакавіка 1833 года паўстанцы перайшлі мяжу Расейскай імперыі і пачалі дзеіць на Слонімшчыне і Гарадзеншчыне.\nУ атрад Міхала Валовіча прыйшлі сяляне Парэчча, Вострава, Бардашоў і іншых вёсак. Каб здабыць грошы, паўстанцы напалі на пошту. Меркавалася ўзяць штурмам турму ў Слоніме з тым, каб вызваленыя вязні далучыліся да паўстанцаў. Але такія дзеянні ўстрывожылі ўлады. Гарадзенскі губернатар Мураўёў даў загад абкружыць атрад над Шчарай. Архіўныя дакументы сведчаць, што пры затрыманні Міхал Валовіч параніў кінжалам двух чалавек, а затым спрабаваў забіць сябе. Паўстанцы трапілі ў палон. Усяго па Гарадзеншчыне расейскія ўлады арыштавалі больш за 150 чалавек. На допыце Міхал Валовіч не назваў нікога з паплечнікаў, а таксама засведчыў, што “хацеў выкарыстаць мяркуемае паўстанне, каб здзейсніць свой намер і вызваліць сялян”.\n11 чэрвеня 1833 года ў Гародні распачаўся судовы працэс. Побач з Міхалам Валовічам на лаве падсудных сядзелі 10 сялян, кіраўніка атрада прысудзілі да пакарання смерцю праз чацвертаванне, аднак князь Далгарукаў змякчыў прысуд. 2 жніўня 1833 года Міхала Валовіча павесілі ў Гародні. Цела павешанага ўначы перавезлі ў закінуты вапнавы кар’ер і закапалі такім чынам, каб яно не магло быць адшуканае і не сталася б месцам таемных набажэнстваў. Астатніх паўстанцаў саслалі ў Сібір — на катаржныя працы, у арыштанцкія роты, на пасяленне. Існуе версія, што маці Міхала Валовіча выкупіла труп сына і прывезла ў вёску Парэчча на Слонімшчыну, дзе пахавала на мясцовых могілках. Там быў пастаўлены і вялікі белы помнік герою. Але, калі на Слонімшчыну прыйшла савецкая ўлада ў 1939 годзе, помнік быў знішчаны.\nМіхал Валовіч крытычна ацэньваў вопыт паўстання 1830-1831 гадоў, якое, на яго погляд, не мела “агульначалавечай мэты”, паколькі адпавядала толькі інтарэсам шляхты. Ён лічыў, што ў вызваленчай барацьбе асноўнай сілай павінны быць народныя масы, пераважна сялянства. Выступаў за адмену прыгоннага права, за права кожнага народа на самастойнае развіццё.\nНа могілках вёскі Парэчча Слонімскага раёна мясцовыя грамадскія актывісты ўстанавілі мемарыяльны знак Міхалу Валовічу і яго 12 паплечнікам.\n18 чэрвеня – 212 год з дня нараджэння Міхала Валовіча\nУшануем Міхала Валовіча разам\nМіхалу Валовічу – 215 гадоў\nБацька Семянюк: „Смерць пад Чапая”, або Чуткі пра яе былі моцна перабольшаныя


"Гэта была толькі памылка сістэмы". Што сказала Ганна Шарэйка пасля вызвалення | euroradio.fm\nГалоўная / "Гэта была толькі памылка сістэмы". Што сказала Ганна Шарэйка пасля вызвалення\n"Гэта была толькі памылка сістэмы". Што сказала Ганна Шарэйка пасля вызвалення\nШарэйка амаль два гады правяла у СІЗА на Валадарцы, была вызваленая па амністыі ў зале Вярхоўнага суда 10 чэрвеня.\nКіраўніцу Віцебскай птушкафабрыкі і чальца Савета Рэспублікі Ганну Шарэйка летам 2014 года абвінавачваюць у злоўжыванні службовымі паўнамоцтвамі падчас выбару пастаўшчыка прэміксаў для бройлераў. На думку пракуратуры, яе дзеянні нанеслі шкоду дзяржаўным і грамадскім інтарэсам. Суд над Шарэйка пачаўся ў канцы лютага 2016 года, яе пазбавілі статуса недатыкальнасці.\n10 чэрвеня у Вярхоўным судзе агучылі вырак — Шарэйка прызналі вінаватай і пакаралі 2 гадамі і 6 месяцамі пазбаўлення волі. Улічваючы адбыты ў СІЗА тэрмін і амністыю, былую сенатарку вызвалілі ў зале суда. У першыя хвіліны на свабодзе Ганна Шарэйка расказала журналістам, што лічыць усю сітуацыю памылкай сістэмы і нават удзячная СІЗА:\n"Я ўвесь час спадзявалася на справядлівы вырак. Атрымалася, на жаль, не зусім так. Але і за гэта дзякуй. Больш-менш усё адно разабраліся і мяне выпусцілі... Чаму так здарылася? Цяжка сказаць. Думаю, адбыліся нейкія памылкі. Я лічу, што адбыліся памылкі. У якіх разбіраліся доўгі час. Часткова разабраліся. Часткова не хочуць прызнаваць сваіх уласных памылак. Але тым не менш разбіраліся. Для нас гэта ўрок, загартоўка.\nЯк бы там ні было — я дзяржаўны чалавек. І я разумею тую заклапочанасць дзяржавы, каб усюды быў парадак. І, напэўна, вось навядзенне гэтага парадку — яно і адбылося. Бо хочацца, каб усюды было правільна і парадак. Ну, і разбіраюцца ж усюды. Нашы органы нельга падмануць. Яны ўсё адно правераць дакладна, пад лупай. І ўсё ўбачаць... Абвінавачваць нікога я не магу.\nУмовы ў СІЗА былі нармальныя. Ведаеце, для чалавека, які прывык жыць у сістэме, гэта былі нармальныя ўмовы. Для мяне нічога звышнатуральнага не было. Нічога новага. У шэсць устаў, у дзесяць лёг. Усё на дзень распланавана. За два гады ў мяне не было ніводнай хвіліны вольнай, каб я магла аб нечым думаць, чым заняць сябе... У мяне ні на каго крыўдаў не засталося. Я вельмі ўдзячная гэтаму СІЗА. Яны да ўсіх аднолькава ставяцца. Для іх няма ні дырэктара, ні падначаленых. У іх для ўсіх аднолькавыя ўмовы. А я люблю, калі да ўсіх ставяцца справядліва, аднолькава, ніхто нікога не прыніжае. Я ім павінная сказаць дзякуй за тое ўтрыманне, якое мы мелі".\nШарэйка пакуль не вырашыла, ці будзе абскарджваць прысуд. У найбліжэйшы час яна збіраецца вярнуцца на месца сваёй працы на Віцебскай птушкафабрыцы.\nШарэйка збіраецца вярнуцца на пасаду дырэктара Віцебскай птушкафабрыкі\nУладзімір Няронскі / spring96.org\nНа пачатку вясны / БЕЛТА


МО учителей начальных классов, учителей-дефектологов и воспитателей ДС » Государственное учреждение образования "Учебно-педагогический комплекс Хоневичский детский сад-средняя школа"\nУПК Хоневичский детский сад-средняя школа » МО учителей начальных классов, учителей-дефектологов и воспитателей ДС\nМО учителей начальных классов, учителей-дефектологов и воспитателей ДС\nРэалізацыя сучасных дыдактычных падыходаў у выкладанні вучэбных прадметаў на I ступені агульнай сярэдняй адукацыі\nпавышэнне прафесійнай кампетэнцыі настаўнікаў па пытаннях сучасных дыдактычных падыходаў у выкладанні вучэбных прадметаў і ўмовах іх рэалізацыі на I ступені агульнай сярэдняй адукацыі, засваенне імі найбольш рацыянальных метадаў і прыёмаў навучання і выхавання навучэнцаў з улікам дасягненняў сучаснай педагагічнай навукі і эфектыўнай педагагічнай практыкі, захавання стабільна станоўчых вынікаў у адукацыйным і выхаваўчым працэсах.\n1.Актуалізаваць веды педагогаў па нарматыўнаму прававому, навукова-метадычнаму і інфармацыйнаму забеспячэнню адукацыйнага працэсу на I ступені агульнай сярэдняй адукацыі;\n2.Пашырыць веды педагогаў аб сучасных дыдактычных падыходах у выкладанні вучэбных прадметаў і ўмовах іх рэалізацыі на I ступені агульнай сярэдняй адукацыі;\n3.Садзейнічаць павышэнню ўзроўня тэарэтычных ведаў і практычных уменняў педагогаў у галіне выкладання вучэбных прадметаў на I ступені агульнай сярэдняй адукацыі з улікам рэалізуюцца дыдактычных падыходаў; 4.Пазнаёміць з кампетэнтнасна-арыентаванымі заданнямі па вучэбных прадметах і ўмовамі іх выкарыстання ў адукацыйным працэсе;\n5.Узгадніць падыходы да праектавання і правядзення ўрокаў па вучэбных прадметах з улікам рэалізацыі дыдактычных падыходаў, дынамікі разумовай працаздольнасці вучняў, патрабаванняў да арганізацыі кантрольна-ацэначнай дзейнасці.\nПлан работы метадычнага фарміравання настаўнікаў І ступені на 2018-2019 нав.год [66 Kb] (cкачиваний: 25)\n[attachment=1815Пашпарт метадычнага фарміравання настаўнікаў І ступені навучання на 2018-2019 н.г.]\n3 клас. Беларуская мова. Канспект вучэбнага занятка.\nТэма: Суфікс як частка слова.\nСкачать [50,5 Kb] (cкачиваний: 365)\nТэма: Напісанне прыставак і прыназоўнікаў.\nСкачать [22,09 Kb] (cкачиваний: 434)


Інтрыга застаецца | Народные новости Витебска\nІгар Мацьвееў • 20/10/15 10:38 • Спорт\nДа канца чэмпіяната краіны па футболе засталіся 3 туры. Лёс “Віцебска” складана прадбачыць: ці то клуб застаецца ў “вышцы”, ці то яго чакае першая ліга.\nАсноўнымі прэтэндэнтамі на “вылет” з вышэйшай лігі на дадзены момант з’яўляюцца "Слуцк", “Віцебск” і “Гомель”.\nДа 23-га тура (які завяршыўся ўчора матчам паміж брэсцкім “Дынама” і “Гомелем) адрыў віцяблян ад апошняга месца складаў 5 ачкоў. Зараз сітуацыя для “Віцебска” ўскладнілася. Наша каманда ў 23-м туры саступіла “БАТЭ”, а “Гомель”, які займае апошні радок, разграміў брэсцкае “Дынама” (4:0) і скараціў адставанне ад віцяблян да двух ачкоў.\nНаперадзе, што ў “Гомеля”, што ў “Віцебска”, - складаныя гульні. Пры добрым раскладзе гэтыя клубы яшчэ могуць застацца ў эліце, а пакіне, да прыкладу, вышэйшы дэвізіён “Слуцк”. Але для гэтага ім трэба перамагаць.\n21/Кастрычнік/2015 у 8:44\nСкорей всего ФК Витебск чакае першая лига. Потому как взглянув на календарь трех последних игр-мы играем с лидерами и разжиться сможем в лучшем случае ничейкой с кем нибудь... Хотя обидно- сейчас очевидно слабее (вообще мертвые)динамо Брест, славия Мозырь... Играть надо было раньше, поздно пить боржоми,когда почки отвалились...


Якуб Ясінскі (1761—1794) | Созвучие\nЧетверг, 24 декабря 2020 11:05\nЯкуб Ясінскі — герой паўстання 1794 года, адзін з яго правадыроў, які загінуў, баронячы свабоду Айчыны. Паходзіў Якуб з татарскага роду, але лічыў сябе літвінам. Ён мог стаць добрым пісьменнікам, маючы літаратурны талент, цудоўна ведаў беларускую мову і пісаў на ёй вершаваныя пракламацыі (не выключана, што яго аўтарству належыць і славутая «Песня беларускіх жаўнераў»). Але падзеі, якія прывялі Рэч Паспалітую да яе акупацыі расійскімі, прускімі і аўстрыйскімі войскамі, а пасля і да другога яе падзелу зрабілі з Ясінскага змагара за свабоду Айчыны.\nПадчас вучобы ў Варшаўскай рыцарскай школе Якуб захапіўся ідэямі французскіх асветнікаў і марыў аб рэвалюцыйных пераўтварэннях у Рэчы Паспалітай. Ужо тады адзначалі яго «неабмежаваную пыху» і «схільнасць да першынства ў заслугах». Свае амбіцыі Ясінскі хацеў рэалізаваць у творчасці, таму пасля вучобы ў рыцарскай школе не стаў служыць у войску, а прысвяціў сябе літаратуры. Яго творы — байкі, сатырычныя і лірычныя вершы — не маглі пракарміць аўтара-пачаткоўца. А двухгадовае настаўніцтва сыноў магната Пятра Патоцкага расчаравала, бо яго распешчаным вучням было «нельга даваць ніякіх маральных навук».\nЯсінскі вярнуўся на вайсковую службу і ў 1790 годзе ў чыне падпалкоўніка атрымаў назначэнне на пасаду каменданта ў Віленскі корпус артылерыі і інжынераў. Ён з захапленнем прыняў дэмакратычную канстытуцыю 3 мая 1791 года і бараніў яе ў баях з расійскім войскам, якое ў 1792 годзе рушыла на Літву. Пад яго кіраўніцтвам быў распрацаваны план абароны Брэста. Ясінскі ўмацаваў фартыфікацыі, пабудаваў рэдут і мост цераз Буг для адступлення. Гэта і дазволіла ў бітве 23 ліпеня 1792 года тром тысячам жаўнерам адбіць пяць атак 8-тысячнага корпуса генерала Ферзена, а пасля заканчэння пораху адступіць за Буг, спаліўшы за сабой мост. За гэтую бітву палкоўнік Ясінскі атрымаў ад караля Станіслава Аўгуста ордэн «Vіrtutі mіlіtarі». Як высветлілася, яго гераізм быў непатрэбны. Кароль прыняў бок ворагаў канстытуцыі і загадаў войску скласці зброю. Рэч Паспалітая трапіла пад кантроль расійскага войска і перажыла чарговы падзел сваёй тэрыторыі паміж Расіяй і Прусіяй. Ясінскі актыўна ўключыўся ў падпольны рух па падрыхтоўцы паўстання, аднак шмат каго пужалі яго радыкальныя погляды.\nПаводле ўхваленага Хлявінскім плана Ясінскага паўстанцы ў ноч з 22 на 23 красавіка вызвалілі Вільню ад расійскіх войскаў. Больш за тысячу расійскіх салдат на чале з начальнікам гарнізона генерал-маёрам Мікалаем Арсеньевым здаліся ў палон. 24 красавіка камендант Вільні Якуб Ясінскі зачытаў на Ратушнай плошчы «Акт паўстання народу Вялікага Княства Літоўскага». У ім заклікалася абараняць да апошняй кроплі крыві Айчыну. Як любы радыкал, Якуб лічыў, што жорсткімі расправамі і карамі можна ўсталяваць справядлівасць. Радыкалізм Ясінскага трывожыў і галоўнага начальніка паўстання Тадэвуша Касцюшку, які не хацеў дапусціць «жахаў французскай рэвалюцыі». А па словах ад'ютанта Касцюшкі Юльяна Нямцэвіча, пакуль паўстаннем на Літве кіраваў «муж поўны адвагі» Ясінскі, «літвінаў не пакідаў дух смеласці».\nЁн узначаліў збройныя сілы Гродзенскага павета, дзе сфарміраваў дывізію, на чале якой абараняў Варшаву. Толькі і ён, пасля падаўлення паўстання, паў духам. «Я Бацькаўшчыны не перажыву, калі лёс не дасць мне загінуць у бітве, звярнуся да гэтых прыяцеляў», — сказаў Ясінскі сваім ад'ютантам і паказаў на пісталеты. Гэта быў адчай перад немінучым крахам сваіх ідэалаў і апошняе, што засталося яму, гераічна загінуць у бітве з ворагам. На чале дывізіі ў чатыры тысячы жаўнераў Ясінскі абараняў левы фланг Варшаўскага прадмесця — Прагі. Падчас штурму Прагі 4 лістапада камандуючы расійскім войскам Аляксандр Сувораў накіраваў на пазіцыі гродзенскай дывізіі чатыры з сямі калон сваіх сіл. Пад агнём 86 гармат паўстанцы стрымлівалі ворага, а ён кідаў у бой свежыя сілы. Сам Ясінскі, акружаны непрыяцелем, адстрэльваўся з карабіна, пакуль куля не абарвала яго палымянае жыццё...\nДругие материалы в этой категории: « У Мінску адкрылася выстаўка прадметаў яўрэйскай культуры «Тутэйшы Іерусалім»\tЯк прайшоў першы год часопiса «Беларускi музей» »


Сакрэтная міліцэйская калькуляцыя | Народная Воля\nГаворка вядзецца пра 5 мільёнаў 367 тысяч рублёў – чацвёртую частку ад агульнай сумы (заяўнікоў было чацвёра). Рэч у тым, што Семяненка просіць мінскую міліцыю “прадаставіць дакументы, якія абгрунтоўваюць парадак разлікаў” кошту гэтых расходаў.\n“Бо незразумела, ці сапраўды такая сума спатрэбілася для аховы правапарадку падчас акцыі і колькі супрацоўнікаў міліцыі забяспечвалі яго. Хацелася б пабачыць падрабязны празрысты каштарыс. Апрача таго, адвольныя затрыманні некалькіх удзельнікаў шэсця ставяць пад сумнеў якасць аказанай паслугі. Чаму арганізатары павінны фінансаваць незаконныя затрыманні мірных грамадзян?” – каментуе недавер і цікавасць да міліцэйскай калькуляцыі першы намеснік Руху “За Свабоду” Юрась Губарэвіч.\nПрадаставіць абгрунтаваны каштарыс у мінскай міліцыі, па словах Мікіты Семяненкі, яму адмовіліся. Як і паведаміць дакладную колькасць задзейнічаных праваахоўнікаў на Дні Волі, паведамляе прэс-служба Руху за свабоду.\nПалічыць жа іх падчас акцыі было немагчыма. Так, у сваёй справаздачы па маніторынгу масавага мерапрыемства “Дзень Волі-2015” Беларускі Хельсінкскі камітэт і Праваабарончы цэнтр “Вясна” сярод іншага адзначылі “немагчымасць ідэнтыфікаваць на масавым мерапрыемстве супрацоўнікаў праваахоўных органаў праз адсутнасць у значнай часткі форменнай вопраткі, а таксама адсутнасць ідэнтыфікацыйных нумарных знакаў на пераважнай большасці супрацоўнікаў у форме”. Апрача гэтага, звернута ўвага на “нізкую інфармацыйнасць ад супрацоўнікаў міліцыі пры зваротах назіральнікаў адносна іх колькасці і парадку аховы грамадскага парадку”.\nМікіта Семяненка працягне дамагацца ад сталічнай міліцыі прадастаўлення адмысловых дакументаў. Да ўсяго ёсць яшчэ адзін момант, які сведчыць пра юрыдычную хібнасць дакумента. Актывіст зазначае, што “дамова з ГУУС Мінгарвыканкаму была падпісана 24 сакавіка”, а паводле аднаго з яе пунктаў “у выпадку адсутнасці магчымасці выканання абавязальніцтваў” паводле дамовы заказчык павінен паінфармаваць пра гэта выканаўцу “не пазней, чым за два дні да правядзення мерапрыемства”.


DVD архіў - Фітнес Саступка\nГалоўная » Архіў па categoryDVD\nПраблема Пляма тлушчу Страта Брус Krahn гэта поўны гадзіну доўгі DVD, які даступны бясплатна ў той час як пастаўкі апошняй. Праблема Пляма тлушчу Страта раскрывае эфектыўныя спосабы страціць 1-3 цалі тлушчу з канкрэтных праблемных абласцей цела. Гэтая трэніроўка DVD вялікі ...\nPiyo Workout DVD Спецыяльная прапанова: Атрымайце 4 бясплатныя падарункі з пакупкай\nСпецыяльная прапанова на трэніроўкі PiYo DVD Фітнес-зніжкі прадстаўляе новую акцыю Beachbody для новага DVD-набору для трэніровак PiYo! Атрымайце 4 БЯСПЛАТНЫЯ падарункі пры куплі трэніроўкі PiYo Шалін Джонсан Што такое трэніроўкі PiYo? PiYo - гэта зусім новая трэніроўка, распрацаваная Шэлін Джонсан ....\nЖнівень 7, 2014 адміністратар Beachbody, DVD No Comment\nTurbofire Продаж: 33% Off Plus 4 Free Bonus Падарункі\nФітнес-зніжкі прадстаўляюць распродаж Turbofire ад Beachbody Turbofire прадаецца зараз за 33% зніжкі Плюс Атрымайце 4 БЯСПЛАТНЫЯ бонусныя падарункі з вашым замовай Што такое Turbofire? TurboFire - гэта інтэнсіўная 90-дзённая праграма для кардыё. Turbofire дапамагае зграбней, выкарыстоўваючы практыкаванні, якія спальваюць да 9 разоў больш тлушчу ...\nЧэрвень 26, 2014 адміністратар Beachbody, DVD No Comment\n$ 10 Оф весяліць Мэтавыя зоны Zumba Bundle\nFitness Rebates прадстаўляе распродаж пакета Zumba ад Zumba Fitness Зэканомце 10 долараў на хвалюючых мэтавых зонах. Пакет Zumba. Гэты цудоўны мэтавы пояс Zumba Bundle уключае ў сябе дзве з DVD-праграм, якія прадаюцца Zumba Fitness, камплект Exhilarate ™ 4-DVD + Bonus і мэтавыя зоны. Калекцыя 3-DVD. 1. Сістэма фарміравання цела Exhilarate ™: цела Exhilarate ™ ...\nЛістапада 18, 2013 FitnessRebates DVD, Zumba No Comment\nInsanity трэніроўкі: Атрымаць 4 бясплатныя падарункі Plus 2 бонус Insanity Workouts\nФізічныя скідкі на трэніроўкі Insanity DVD Прапановы на трэніроўкі DVD для Insanity: Insanity Workout 4 БЯСПЛАТНЫЯ падарункі плюс 2 бонусныя трэніроўкі Insanity З трэніроўкай Insanity ад Shaun T вы забудзеце ўсё, што ведаеце пра высокаінтэнсіўныя трэніроўкі. З наборам трэніровак Insanity вы трэніруецеся ў 3-5-хвілінных блоках ...\nКастрычнік 28, 2013 FitnessRebates Beachbody, DVD No Comment\nHip Hop Abs Workout толькі $ 19.95\nФітнес-зніжкі ўяўляюць выдатную прапанову ад Beachbody. Вы можаце атрымаць DVD-камплект для трэніровак для хіп-хоп за ўсяго 19.95 даляра. Плюс дастаўка. Трэніроўкі для хіп-хоп-абс займаюцца плоскімі, сэксуальнымі прэсамі, ніколі не робячы ніводнага драбнення і сядзення. Атрымайце 4 дзіўныя працэдуры: ...\nКастрычнік 1, 2013 FitnessRebates Beachbody, DVD 3 Каментары\nFOCUS T25 трэніроўкі DVD-дыскі: Атрымаць 4 бясплатныя падарункі Калі Вы робіце заказ!\nFitness Rebates прадстаўляе абсалютна новы DVD-трэніроўкі Шона Т ад Beachbody Called Focus T25. Трэніроўкі Focus T25 - гэта новая сістэма трэніровак, якую трэба рабіць за 25 хвілін у дзень. Гэта хутка развіваюцца трэніроўкі, насычаныя дынамічнымі рухамі з высокай інтэнсіўнасцю. Гэтыя хады высокай інтэнсіўнасці распрацаваны ...\nЛіпеня 27, 2013 FitnessRebates Beachbody, DVD 1 Каментарыі\nРаспродаж хіп-хоп-абс - усяго 19.95 даляра !!\nХіп-хоп-абс прадаецца зараз усяго за $ 19.95 плюс дастаўка !!! DVD-камплект для трэніровак "Хіп-хоп" звычайна прадаецца за 79.85 долараў. Гэта цана прапановы ў 19.95 долараў не будзе доўжыцца доўга. DVD для трэніровак "Хіп-хоп" пастаўляецца з 4 трэніроўкамі: сакрэты плоскага жывата, кардыё для спальвання тлушчу, ...\nЧэрвень 26, 2013 FitnessRebates DVD No Comment\nЗахаваць 42% на танец выключаць цалям: Hip Hop Party Практыкаванне DVD\nФітнес-зніжкі прадстаўляюць распродаж DVD-практыкаванняў ад Amazon Зэканомце 42% на Dance off the Inches: Хіп-хоп-трэніроўкі для DVD-трэніровак Прайс па цане $ 14.98 Зараз $ 8.63. Націсніце тут, каб набыць, каб прыстасавацца не трэба, каб працаваць. Любы чалавек можа танцаваць на тых дзюймах, якія мы зрабілі ...\nЧэрвень 11, 2013 FitnessRebates амазонка, DVD No Comment\nТонкі ў 6 Цяпер 50% OFF! Абмежаваны час продажу\nSlim in 6 50% зніжкі на продаж Фітнес-зніжкі прадстаўляюць распродаж DVD-трэніровак ад Beachbody Slim in 6 зараз зніжаецца на 50%! Тонкі ў 6 звычайна 4 плацяжы ў памеры $ 19.95. Толькі на працягу абмежаванага часу вы плаціце толькі 2 штомесячныя плацяжы ў памеры $ 19.95 Slim in 6 больш эфектыўныя ...\nЧэрвень 3, 2013 FitnessRebates Beachbody, DVD No Comment\nЦела Евангелле цяпер толькі $ 24.98 (Original Цана $ 79.90) на працягу абмежаванага часу!\nФітнес-зніжкі ўяўляюць сабой фітнес-здзелкі для DVD Body Gospel толькі $ 24.98 плюс 7.95 даляраў за дастаўку і апрацоўку. Абмежаваная прапанова часу НАКЛОНІЦЬ ДУШУ. ПЕРАФАРМАЙЦЕ СВАЁ АРГАН. Кожная трэніроўка Body Gospel® пачынаецца з малітвы, а потым пераходзіць да радаснай евангельскай музыкі. Гэты комплексны ...\nМожа 7, 2013 FitnessRebates DVD No Comment\nRockin 'Body Deal - усяго 19.95 долараў ЗША плюс дастаўка\nФітнес-зніжкі ўяўляюць сабой прапанову Bodyin Rockin Body ад Bodybody Rockin 'Body - 19.95 даляра плюс 7.99 даляра за дастаўку. Гэты трэніровачны DVD-камплект звычайна прадаецца за $ 59.85. Прапанова 5 трэніровак на абмежаваны час: 1. Марк, рух і рытм, нават калі вы не думаеце, што зможаце танцаваць, Шон будзе ...\nКрасавік 22, 2013 FitnessRebates DVD No Comment\nФарсаж: максімальныя вынікі трэніровак па выніках фітнесу за 20 хвілін толькі на DVD 22.90 $\nFitnessRebates.com прадстаўляе DVD-прапанову ад Amazon INSANITY Fast & Furious: DVD з трэніроўкамі па максімальнай выніковасці 20 хвілін прадаецца ўсяго за $ 22.90. Націсніце тут, каб набыць INSANITY Fast & Furious: Максімальная колькасць вынікаў трэніроўкі па выніках фітнесу 20 хвілін: цана 22.90 $ дзейнічае з 4 / 7/2013 1:56 AM EST ....\nСтудзень 24, 2013 FitnessRebates амазонка, DVD 1 Каментарыі